title: Wimbledonin tennisturnaus 2013 – naisten kaksinpeli

text:
Serena Williams oli turnauksen hallitseva mestari, mutta hän hävisi neljännellä kierroksella Sabine Lisickille. Mestaruuden voitti Marion Bartoli, joka voitti loppuottelussa Lisickin suoraan kahdessa erässä. Grand Slam -mestaruus oli Bartolille ensimmäinen hänen urallaan.
 Sloane Stephens "(puolivälierät)"
 Dominika Cibulková "(3. kierros)"
 Carla Suárez Navarro "(4. kierros)"
 Kirsten Flipkens "(välierät)"
 Anastasija Pavljutšenkova "(1. kierros)"
 Sorana Cîrstea "(2. kierros)"
 Sabine Lisicki "(loppuottelu)"
 Peng Shuai "(2. kierros)"
 Jekaterina Makarova "(3. kierros)"
 Varvara Lepchenko "(1. kierros)"
 Lucie Šafářová "(2. kierros)"
 Tamira Paszek "(1. kierros)"
 Alizé Cornet "(3. kierros)"
 Mona Barthel "(2. kierros)"
 Romina Oprandi "(1. kierros)"
 Klára Zakopalová "(3. kierros)"


title: Poisi

text: Poisi (tunnus P) on dynaamisen viskositeetin yksikkö Cgs-järjestelmässä. Usein yksikkö kirjoitetaan englantilaisessa asussa "poise". Yksikkö on saanut nimensä Jean Louis Marie Poiseullen mukaan. Yksi poisi on SI-järjestelmän yksiköinä 0,1 Pa·s: 1 P = 1 g/(s·cm) = 0,1 kg/(s·m) = N s/m² = 0,1 Pa·s.


title: The Amazing Spider-Man 2

text: The Amazing Spider-Man 2 on vuonna 2014 ensi-iltansa saanut yhdysvaltalainen supersankarielokuva, jonka on ohjannut Marc Webb. Elokuva perustuu Marvelin sarjakuvissa esiintyvään supersankariin Hämähäkkimies. Se on jatko-osa vuoden 2012 elokuvalle "The Amazing Spider-Man". Sen ovat käsikirjoittaneet Alex Kurtzman, Roberto Orci ja Jeff Pinkner. Elokuvan pääosissa ovat Andrew Garfield, Emma Stone, Jamie Foxx, Dane DeHaan, Paul Giamatti, Denis Leary, Chris Cooper ja Sally Field.


title: The Amazing Spider-Man 2

text: Tiedemies Richard Parker kuvaa videolle viestin, jolla hän selittää pojalleen, Peter Parkerille, katoamisensa. Hän jättää videon salkkuunsa ja jättää Peterin Benin ja Mayn luokse ennen kuin lähtee vaimonsa, Maryn, kanssa lentokoneella kohti Sveitsiä. Lentokoneessa Richard lähettää salaisen tiedoston "Projekti Rooseveltistä". Myöhemmin yksi lentäjistä paljastuu salamurhaajaksi ja yrittää ampua sekä Richardin että Maryn. Mies onnistuu tappamaan Maryn, mutta Richard onnistuu kuitenkin päihittämään miehen. Kone kuitenkin syöksyy alas, mutta ennen kuolemaansa Richard onnistuu viimeistelemään tiedoston lähetyksen.


title: The Amazing Spider-Man 2

text: Nykyhetkessä Peter jatkaa taistelua rikollisia vastaan Hämähäkkimiehenä. Hän kohtaa Aleksei Sytsevichin, joka on varastanut rekan täynnä plutoniumia. Jahdin aikana Hämähäkkimies pelastaa Oscorp-yhtiön työntekijän, Max Dillonin. Puhuessaan puhelimessa tyttöystävänsä Gwen Stacyn kanssa, Peter näkee Gwenin kuolleen isän, ylikomisario George Stacyn, muistuttaen häntä pysymään erossa Gwenistä. Lukion valmistujaisten jälkeen Peter tapaa Gwenin kiinalaisen ravintolan luona ja pitääkseen lupauksensa tämän isälle, he eroavat toisistaan.


title: The Amazing Spider-Man 2

text: Peterin lapsuudenystävä, Harry Osborn, palaa kaupunkiin nähdäkseen hänen kuolemaisillaan olevan isänsä, Norman Osbornin, Oscorpin johtajan, viimeisen kerran. Norman kertoo sairautensa olevan periytyvä ja että Harry on siinä iässä, milloin se alkaa. Norman antaa Harrylle pienen laitteen, joka sisältää kaikki Normanin elämän työt. Seuraavana päivänä Norman kuolee ja Harrysta tulee Oscorpin uusi johtaja. Hän syyttää Oscorpin johtokuntaa yrityksistään viedä Osborneilta yhtiön hallinta, koska he tietävät Normanin salaisista biogeneettisistä projekteista ulkomaisia sotilaallisia voimia varten.


title: The Amazing Spider-Man 2

text: Samaan aikaan yksinäinen Max alkaa unelmoida itsensä ja Hämähäkkimiehen olevan parhaita ystäviä. Tehdessään huoltotöitä Oscorpin laboratoriossa, hän saa voimakkaan sähköiskun ja putoaa altaaseen, joka on täynnä muuntogeenisiä sähköankeriaita. Hän muuttuu eläväksi sähkögeneraattoriksi. Sillä välin Peter pyrkii ylläpitämään ystävyyssuhdettaan Gwenin kanssa. Gwen kuitenkiin paljastaa hänen saaneen mahdollisuuden stipendin saamiseen Oxfordin yliopistolta, tarkoittaen sitä, että hänen täytyy luultavasti muuttaa Englantiin. Ennen kuin he ehtivät keskustella siitä, Max vaeltelee Times Squarelle ja saa vahingossa aikaan sähkökatkoksen. Hämähäkkimies saapuu paikalle ja rauhoittelee häntä, mutta poliisit tulittavat Maxia, joka luulee Hämähäkkimiehen pettäneen hänet ja käy hyökkäykseen. Hämähäkkimies onnistuu lopulta pysäyttämään hänet ja Max viedään Ravencroftiin.


title: The Amazing Spider-Man 2

text: Harryn sairaus alkaa näyttäytyä ja hän päättelee Hämähäkkimiehen veren pelastavan hänet. Peter yrittää taivutella häntä luopumaan ajatuksesta, selittäen mitä vaikutuksia siirrolla olisi. Kun Peter tulee Harryn luokse Hämähäkkimiehenä ja yhä kieltäytyy, Harrylle kehittyy voimakas viha Hämähäkkimiestä kohtaan. Myöhemmin Oscorpin johtokunta saapuu lavastaa Harryn syylliseksi Maxin onnettomuuden peittelystä ja erottavat hänet johtajan asemasta. Harryn avustaja ilmoittaa hänelle laitteista, jotka voivat auttaa häntä. Harry murtautuu Ravencroftiin, jossa hän vapauttaa Maxin, joka kutsuu nyt itseään Elektroksi. He palaavat Oscorpin rakennukseen, josta Harry löytää haarniskapuvun, muita Normanin tekemiä laitteita ja myrkkyä geneettisesti muunnelluista hämähäkeistä. Myrkky kiihdyttää hänen sairautta ja muuttaa hänet menninkäisen kaltaiseksi otukseksi. Puku havaitsee hänen tilansa ja sisäänrakennettu hätäprotokolla palauttaa hänen terveytensä.


title: The Amazing Spider-Man 2

text: Peter käyttää hänen isänsä jättämää tietoa etsiessään videoviestiä piilotetusta laboratoriosta. Richard selittää että hänen täytyi lähteä, sillä hän kieltäytyi yhteistyöstä Normanin biogeneettiseen aseteollisuuteen liittyvien suunnitelmien kanssa. Peter saa ääniviestin Gweniltä, joka kertoo saaneensa stipendin Oxfordiin ja lähteneensä aiemmin kuin hän odotti. Peter juoksee Gwenin luokse ja tunnustaa hänelle rakkautensa ennen kuin tyttö päättää lähteä Englantiin. Kesken kaiken Elektro saa aikaan uuden sähkökatkoksen ja Peter sekä Gwen menevät kohtaamaan hänet. He palauttavat virrat ja ylikuormittavat Elektron kehon, tappamalla hänet prosessissa. Harry saapuu paikalle varusteltuna Normanin haarniskassa ja aseistuksessa. Nähtyään Gwenin, Harrylle paljastuu Hämähäkkimiehen todellinen henkilöllisyys ja nappaa Gwenin. Hämähäkkimies seuraa häntä kellotorniin, jossa he taistelevat keskenään. Hän ajautuu kuitenkin tilanteeseen, jossa hänen on samanaikaisesti pysäytettävä Harry sekä estettävä Gweniä putoamasta. Oltuaan hetken Hämähäkkimiehen seitin kuristuksessa Harry menettää tajuntansa, mutta Gweniä otteessaan pitävä seitti katkeaa. Ja vaikka Peter saa hänestä otteen, Gwen on jo ehtinyt kuolla. Suunniltaan oleva Peter jättää Hämähäkkimiehen velvollisuutensa ja viettää monet seuraavista päivistä Gwenin haudalla.


title: The Amazing Spider-Man 2

text:
Seuraavan viiden kuukauden aikana Harry on parantunut muodonmuutoksesta Ravencroftissa. Hänen tuttavansa, Gustav Fiers, vierailee hänen luonaan ja päästää Sytsevichin ulos vankilasta. Varustettuna mekaanisella haarniskalla, Sytsevich, joka kutsuu nyt itseään Rhinoksi, raivoaa kaduilla. Peter, joka inspiroituu Gwenin valmistujaispuheesta, käy taistoon Rhinoa vastaan Hämähäkkimiehenä.
4. helmikuuta 2013 ohjaaja Marc Webb twiittasi elokuvan kuvausten alkaneen.


title: Noora Komulainen

text: Noora Komulainen (o.s. Tamminen, s. 30. lokakuuta 1990 Tampere) on suomalainen golfaaja. Tammer-Golfia edustava Komulainen saavutti amatöörinä joukkuepelin MM-pronssia, maan ensimmäisen golfin arvokisamitalin, vuonna 2012. Vuodesta 2013 lähtien Komulainen on pelannut ammattilaisena. Euroopan kiertueella hän on sijoittunut parhaimmillaan neljänneksi toukokuussa 2016. Hän osallistui Rio de Janeiron kesäolympialaisiin 2016.


title: Noora Komulainen

text: Komulainen saavutti amatöörinä yhdessä Sanna Nuutisen ja Krista Bakkerin kanssa joukkuepelin MM-pronssia vuonna 2012. MM-mitali oli Suomen kaikkien aikojen ensimmäinen.


title: Noora Komulainen

text: Komulainen saavutti pelioikeuden naisten Euroopan kiertueelle joulukuussa 2012 ja on pelannut ammattilaisena vuoden 2013 alusta alkaen. Kesäkuussa 2013 hän saavutti siihenastisen parhaan sijoituksensa Euroopan kiertueella oltuaan Slovakian osakilpailussa kuudes. Euroopan kiertueella 2013 Komulainen voitti yhteensä 23 349,50 euroa ja sijoittui rahalistalla 82:nneksi, mikä takasi hänelle pelioikeuden myös seuraavalle kaudelle. Kauden 2014 Euroopan kiertueella Komulainen ylsi kahdesti kymmenen parhaan joukkoon. Komulainen oli 45. sijallaan rahalistan parhaiten sijoittunut suomalainen. Hänen palkintorahamääränsä kasvoi edelliskaudesta 38 374,59 euroon, ja hän uusi pelioikeutensa seuraavaksi vuodeksi.


title: Noora Komulainen

text: Elokuussa 2015 Komulainen sijoittui Euroopan kiertueen Tšekin osakilpailussa jaetulle viidennelle sijalle, joka oli hänen kauden paras sijoituksensa. Komulainen sijoittui LET:n rankingissa kauden päätteeksi 33. sijalle toiseksi parhaana suomalaisena Ursula Wikströmin jälkeen 52 580,86 euron ansioillaan.


title: Noora Komulainen

text: Komulaisen kehittynyt peli antoi hänelle mahdollisuuden tavoitella paikkaa Rio de Janeiron vuoden 2016 kesäolympialaisiin, kun laji palasi yli vuosisadan tauon jälkeen olympiaohjelmaan. Hän aloitti kauden 2016 Euroopan kiertueella 8 000 euron palkintorahan arvoisella 19. sijalla. Toukokuun alussa hän ylsi siihen mennessä parhaaseen sijoitukseensa Euroopan-kiertueella saavutettuaan Marokossa 20 000 euron arvoisen neljännen sijan. Kesäkuussa Komulaisen olympiapaikka alkoi Wikströmin tapaan varmistua, ja yhteensä Suomi saavutti neljä olympiapaikkaan Rioon. Heinäkuussa Komulainen osallistui ensimmäiseen major-turnaukseensa, Britannian avoimiin: hän pelasi kaksi kierrosta tulokseen +6 ja karsiutui jatkokierroksilta sijoittuen 124:nneksi. Rion olympialaisissa 2016 Komulaisen sijoitus oli jaettu 48. tuloksella +11.


title: Noora Komulainen

text: Komulainen avioitui joulukuussa 2017 caddienaan toimineen ja itsekin golfia pelaavan, pitkäaikaisen poikaystävänsä Roope Komulaisen kanssa ja otti miehensä sukunimen.


title: The Lone Ranger (vuoden 2013 elokuva)

text: The Lone Ranger on vuonna 2013 ensi-iltansa saanut yhdysvaltalainen lännenelokuva, jonka on ohjannut Gore Verbinski. Elokuvan pääosissa ovat Johnny Depp, Armie Hammer, William Fichtner, Barry Pepper, Ruth Wilson, James Badge Dale, Tom Wilkinson ja Helena Bonham Carter.


title: The Lone Ranger (vuoden 2013 elokuva)

text: Intiaanisoturi Tonto sekä lainvalvoja John Reid ryhtyvät koomisen riitaisaan yhteistyöhön yrittäessään puhdistaa Villiä länttä.


title: Erkki A. Wirtanen

text: Erkki A. Wirtanen (11. huhtikuuta 1911 Helsinki – 3. lokakuuta 1979 Helsinki) oli suomalainen šakkitehtävien laatija ja šakinpelaaja. Hän on eräs Suomen kaikkien aikojen menestyneimmistä laatijoista. Ansioistaan laatijana hän sai kansainvälisen tehtävämestarin arvonimen 1978.


title: Erkki A. Wirtanen

text: Eerikki Aukusti Virtanen syntyi Helsingissä. Hänen vanhempansa olivat Oskar Virtanen ja Natalia Dimitroff. Perheeseen syntyi Eerikin lisäksi kaksi vanhempaa sisarusta: Yrjö (1904) ja Eeva (1905). Eerikin isä Oskar työskenteli Valtion Rautateiden (VR) konepajalla. Oskar Virtanen käytti sukunimestään muotoa Wirtanen, jonka poika omaksui myöhemmin käyttöönsä. Laatijana Eerikki Virtanen julkaisi kaikki tehtävänsä nimellä E. A. Wirtanen. Vuosien mittaan Wirtasen etunimi Eerikki lyheni muotoon Erkki. Siinä muodossa se esiintyy jo hänen työtodistuksessaan vuodelta 1929.


title: Erkki A. Wirtanen

text: Vasta 7 vuoden ikäisenä Wirtanen menetti äitinsä, kun tämä kuoli lyhyen sairauden jälkeen 26.9.1918. Tämä muutti dramaattisesti Wirtasen elämän suuntaa. Yksinhuoltajaksi jäänyt Oskar ei kyennyt kustantamaan poikaansa oppikouluun, vaikka Erkin kansakoulutodistus olikin erityisen hyvä. Koulutodistuksen perusteella Wirtanen olikin teoreettisesti lahjakas. Valitettavasti hän ei koskaan päässyt soveltamaan lahjakkuuttaan työelämässä. Hänen ammatillinen koulutuksensa jäi puutteelliseksi. Hän kävi vuoden Helsingin valmistavaa ammattikoulua ja sai sen jälkeen ensimmäisen työpaikkansa 14-vuotiaana J. Hietasen sähköliikkeestä asiapoikana. Sittemmin Wirtanen suoritti kirjanpidon kurssin ja toimi liikkeen laskuttajana ja kirjanpitäjänä. 1930-luvun alussa Wirtanen suoritti asepalveluksensa. Palattuaan armeijasta hän työskenteli Oy Tampereen Paperinjalostustehtaan Helsingin konttorissa laskuttajana ja tullaajana. Vuonna 1935 hän siirtyi asentajaksi Helsingin Uuteen Takomoon ja Hitsaamoon. Talvisodan syttyessä hänet kutsuttiin palvelukseen.


title: Erkki A. Wirtanen

text: Palattuaan sodasta Wirtanen työskenteli Valmetin telakalla levyseppänä. Terveydellisten syiden takia hän joutui jäämään vuoden 1970 aikoihin varhaiseläkkeelle. Tämä oli eduksi hänen uralleen tehtäväniekkana, koska hän saattoi keskittyä täysipainoisesti šakkitehtävien laatimiseen. Vanhuusvuosinaan Wirtanen kärsi terveydellisistä ongelmista. Hänen kuulonsa oli heikko ja hän sairasti diabetesta ja verenpainetautia. Viimeisinä vuosina myös hänen näkönsä oli siinä määrin heikentynyt, että hän joutui lukiessaan käyttämään voimakkaasti suurentavaa linssiä. Wirtanen kuoli erilaisten sairauksien murtamana Auroran sairaalassa. Ennen kuolemaansa hän ehätti saada syksyllä 1979 Jan Hanneliukselta kirjallisen tiedonannon, että hänelle oli myönnetty kansainvälisen tehtävämestarin arvonimi.


title: Erkki A. Wirtanen

text: Wirtasen kuoltua hänen šakillinen jäämistönsä päätyi Veikko Hynöselle, joka lajitteli ja arkistoi sen.


title: Erkki A. Wirtanen

text: Wirtanen oppi šakin säännöt jo nuorena. Pelaajana hän oli I luokan pelaaja. Hän edusti Helsingin Työväen Shakkikerhoa (HTS). Sittemmin hän keskittyi kokonaan šakkitehtävien laatimiseen. Tehtäväšakkiin hän tutustui ensi kertaa jo alle 18-vuotiaana. Ensimmäisen tehtävänsä hän julkaisi "Helsingfors Journalenissa" 1930. Hänen laatijanuransa kesti liki 50 vuotta. Hän kuului Suomen tehtäväšakillisen yhdistyksen (Suomen Tehtäväniekat) perustajajäseniin 1935.


title: Erkki A. Wirtanen

text: Wirtasen tehtävätuotanto kattaa kaikki tehtäväšakin alueet, mutta pääasiassa hän laati mattitehtäviä. Hän laati kaikkiaan 1567 tehtävää. Niistä 60 % oli 2-siirtoisia mattitehtäviä, 29 % 3-siirtoisia mattitehtäviä ja itsematteja 5 %. Vuoden 1971 alkuun mennessä Wirtasen tuotannosta oli julkaistu yli 1200 tehtävää, joista 11 % oli palkittu laadintakisoissa. Suunnilleen saman verran oli saanut kisoissa kunniamaininnan. Wirtanen piti tarkkaa kirjaa tehtäviensä sijoituksista kisoissa. Muistiinpanojen mukaan hänen julkaistuista tehtävistään oli kisoissa sijoittuneita 537 eli noin kolmannes.


title: Erkki A. Wirtanen

text: Laatijana Wirtanen sai menestystä melko nopeasti. Hän menestyi liki kaikilla tehtäväšakin osa-alueilla. Ansioista laatijana hän saikin kansallisen tehtävämestarin arvon jo 1949. Ainoa alue, jossa hänen menestyksensä oli vaatimattomampi, olivat lopputehtävät. Hän kuitenkin osallistui 1962 uusien lopputehtävänlaatijoiden kilpailuun, jossa sai tehtävällään II palkinnon. Kisan tuomarina toimi tunnettu lopputehtävien laatija ja tehtävätuomari Aarne Dunder (1914-88).


title: Erkki A. Wirtanen

text: Wirtasen huomattavimmat saavutukset olivat kultamitalit vuoden 1960 šakkiolympialaisten laadintakilpailun itsemattiryhmässä ja 1962 olympiaturnauksen 2-siirtoisten mattitehtävien ryhmässä. Kansainvälisiä valiotehtäviä esitteleviin FIDE-albumeihin Wirtanen on saanut julki 26 tehtävää (2-siirtoisia matteja: 15, 3-siirtoisia matteja: 6, monisiirtoisia matteja yhden, 3 itsemattia ja yhden apumattitehtävän). Niistä hän sai 26 albumipistettä Albumipisteiden perusteella hänelle myönnettiin kansainvälisen tehtävämestarin arvo 1978.


title: Erkki A. Wirtanen

text: Laadinnan ohella Wirtanen toimi tuomarina laadintakilpailuissa. Ansioista niiden järjestämisessä hänelle myönnettiin kansainvälisen tehtävätuomarin arvo 1958. Tuomarina hänen pätevyysalueensa olivat 2- ja 3-siirtoiset mattitehtävät.


title: Erkki A. Wirtanen

text: Wirtasen 60-vuotispäivän kunniaksi Suomen Tehtäväniekat (ST) järjesti maaliskuussa 1971 laadintakilpailun 3-siirtoisille mattitehtäville. Kisan tuomarina toimi Wirtanen itse. Hän sai tuomionsa valmiiksi maaliskuussa 1972, mutta tulokset julkaistiin Suomen Shakissa vasta 1974 yhdessä kahden muun laadintakilpailun tuloksien kanssa. Wirtasen juhlakilpailuun otti osaa 44 laatijaa 14 maasta yhteensä 89 tehtävällä. Tehtävistä suuri osa osoittautui puutteellisiksi. Kisan voitti Jan Hannelius.


title: Erkki A. Wirtanen

text: Wirtaselle oli tehtävässä tärkeintä tietyn idean toteuttaminen. Saatuaan pääidean valmiiksi hän saattoi menettää mielenkiintonsa tehtävään ja siirtyä jo ideoimaan uusia tehtäviä. Hänellä ei välttämättä riittänyt mielenkiintoa tehtävän ulkoasun taloudellisuuden optimoimiseen ja tekniseen viimeistelemiseen. Epätaloudelliseksi tehtävää voi sanoa, jos siinä on esimerkiksi ylimääräisiä turhia nappuloita. Viimeistelyn laiminlyöminen merkitsi sitä, että tehtävät olivat ajoittain puutteellisia. Osa Wirtasen tehtävistä sisältää esimerkiksi sivuratkaisun tai -ratkaisuja. Tehtäväšakissa sivuratkaisu alentaa tehtävän arvoa. Vaikka tehtävä oli havaittu epäkorrektiksi, Wirtanen vaivautui korjaamaan sen vain harvoin. Hän oli tuolloin jo hahmottelemassa uuden teeman toteutusta.


title: Erkki A. Wirtanen

text: Vaikka Wirtanen oli ajoittain tehtävien ulkoasun viimeistelyn suhteen suurpiirteinen, tämä ei ole koko totuus hänestä. Laatijana hän oli erittäin mielikuvitusrikas. Hän loi useita menestyneitä tehtäviä ja toteutti tehtävissään monia tehtäväšakillisesti kiinnostavia teemoja. Wirtanen seurasi aina tarkasti, mitä maailmalla tapahtui tehtäväšakin piirissä ja sovelsi välittömästi oppimiaan uusia ideoita käytäntöön. Wirtasen tehtävissä saattoi olla puutteita, mutta niiden teemasisältö oli aina tarkkaan harkittu. Usein ne olivat myös kokonaisuutena korkeatasoisia. Tästä osoituksena olivat mm. kultamitalit olympialaisten laadintakisoissa 1960 ja 1962 sekä useita huomattavia sijoituksia kansainvälisissä kisoissa. Kansainvälisestä menestyksestä huolimatta Wirtanen ei väheksynyt pienimpiäkään kotimaisia laadintakilpailuja.


title: Erkki A. Wirtanen

text: Suomen Keskusshakkiliitto myönsi 1947 Suomen Tehtäväniekkojen esityksestä Wirtaselle šakin hopeisen ansiomerkin. Hän sai ansiomerkin kultaisin sotilain 1971. Merkin luovuttivat 13. maaliskuuta 1971 SKSL:n ansiomerkkitoimikunnan puheenjohtaja Visa Kivi ja toimikunnan sihteeri Osmo Kaila sekä Suomen Tehtäväniekkojen (ST) tuonaikainen puheenjohtaja Hannu Harkola. ST kutsui Wirtasen kunniajäsenekseen 1975.


title: Erkki A. Wirtanen

text:
esipeli (musta alkaa): 1...Rc3/Tc5 2. De3/Dh4#
Ratkaisu:
1. Dd7! (uhkaa 2. Dxd5#)
1…Rc3 2. Da7#
1…Tc5 2. Te4#


title: Erkki A. Wirtanen

text: Matti Myllyniemi (1930–87) julkaisi Veikko Hynösen (1920–85) kanssa 1982 E. A. Wirtasen tehtäviä esittelevän kokoelman ”EAW. valikoima Erkki A. Wirtasen shakkitehtäviä”. Materiaalin alustavan järjestämisen suoritti Hynönen. Kokoelman tehtäviä kootessaan Myllyniemi korjasi joitakin virheellisiksi havaittuja tehtäviä.


title: Maurice de Coppet

text: Louis Jules Maurice de Coppet (17. heinäkuuta 1868 Alais, Ranska – 28. syyskuuta 1930 Nyon, Sveitsi) oli ranskalainen diplomaatti ja kirjallisuudenharrastaja, joka toimi Ranskan lähettiläänä Suomessa 1923–1929. Kirjallisuutta syvällisesti harrastava ministeri, kuten lähettiläitä ranskalaisittain nimitettiin, oli kiinnostunut suomalaisesta kulttuurista, opiskeli suomea ja ruotsia ja ryhtyi kääntämään ranskaksi suomalaisen kirjallisuuden klassikkoja. Vaimonsa Yseult de Coppet’n kanssa hän loi lähetystökodistaan Helsingin Katajanokalla suomalais-ranskalaisen kulttuurien kohtaamispaikan.


title: Maurice de Coppet

text: Maurice de Coppet oli syntynyt vuonna 1868 Sveitsistä Ranskaan siirtyneeseen, uskonnoltaan protestanttiseen pappissukuun. Pariisissa suoritettujen laki- ja valtiotieteellisten opintojen jälkeen hän pääsi Ranskan ulkoministeriön palvelukseen. Suomeen tullessaan Coppet’lla oli takanaan laaja kokemus erilaisista diplomaattisista tehtävistä. Hän toimi diplomaattina Ranskan lähetystöissä ja konsulaateissa Aleksandriassa, Baselissa, Lontoossa, Budapestissa ja Varsovassa. Ennen Suomeen siirtymistään hän oli useita vuosia Ranskan lähettiläänä Addis Abebassa Abessinian keisarikunnassa (nyk. Etiopia).


title: Maurice de Coppet

text: Coppet kärsi masennuksesta ja oli hoidettavana Sveitsissä saatuaan 1929 hermoromahduksen. Hän päätyi varhaiseläkkeelle, jota hän vastusti. Pian eläkkeelle siirtymisensä jälkeen Coppet kuoli traagisesti Nyonin asemalla Sveitsissä 1930 heittäydyttyään ohikiitävän junan alle.


title: Maurice de Coppet

text: Yhdessä Helsingin yliopiston ranskan kielen opettajan Jean-Louis Perret'n kanssa Coppet toimitti sarjan suomalaisen kaunokirjallisuuden ranskannoksia "Cahiers de la Finlande" (1929). Kymmenosaiseen sarjaan hän käänsi muun muassa J. L. Runebergin eeppisen runoteoksen "Kung Fjalar", Juhani Ahon "Lastuja", Arvid Järnefeltin novellikokoelman "Elämän meri" sekä valikoiman Zacharias Topeliuksen satuja. Käännöksistään Coppet sai 1929 Ranskan akatemian käännöspalkinnon.


title: Maurice de Coppet

text: Jo ennen Suomen aikojaan Coppet oli ranskantanut Vergiliuksen runoutta latinasta. Vuonna 1931 Maurice de Coppet'n leski Yseult de Coppet lahjoitti Helsingin yliopistolle alkupääoman rahastoon, joka nimettiin edesmenneen ministeri Coppet’n mukaan. Rahastosta myönnettiin palkintoja ansiokkaille ranskalaisten kirjojen suomennoksille ja ruotsinnoksille. Rahaston toiminta elvytettiin usean vuosikymmenen jälkeen vuonna 2005, jolloin palkinto jaettiin Anna-Maija Viitasen uudelle käännökselle Gustave Flaubertin romaanista "Rouva Bovary" (WSOY 2005). Palkinto jaetaan lahjoittajan toivomuksen mukaisesti ministeri Maurice de Coppet’n kuolinpäivänä 28.9.


title: Maurice de Coppet

text: Muuttaessaan Suomeen Coppet’n pariskunta toi mukanaan valtavan kirjastonsa. Lähettilään bibliofiilinen harrastus ja lukeneisuus saivatkin paljon huomiota. Pariskunnan lähetystökotia esiteltiin aikakauslehdissä, ja heistä tehtiin haastatteluja. Kirjasto, jonka Yseult de Coppet vuonna 1948 lahjoitti Helsingin yliopiston kirjastolle (nyk. Kansalliskirjasto), sisältää edustavasti ranskalaista kaunokirjallisuutta 1880-luvulta 1920-luvulle. Muita painopistealueita ovat Ranskan historia, taidehistoria sekä Coppet’n asemamaihin liittynyt poliittis-maantieteellinen kirjallisuus. Varsinkin Etiopian kulttuurihistoria näyttää erityisesti kiinnostaneen Coppet’ta. Myös kirjakokoelman mukana lahjoitettu henkilöarkisto sisältää Etiopiaan liittyviä asiakirjoja, karttoja sekä valokuvamateriaalia. Coppet oli kerännyt myös kokoelman ensimmäisen maailmansodan aikaisia propagandajulisteita sekä matkailumainoksia, jotka saatiin Suomeen muun aineiston mukana.


title: Maurice de Coppet

text: Maurice ja Yseult de Coppet'n kokoelma kuuluu nykyisin Kansalliskirjaston erikois- ja käsikirjoituskokoelmiin.


title: Uudenseelanninlammaskoira

text: Uudenseelanninlammaskoira ("New Zealand Heading Dog") on uusiseelantilainen koirarotu, joka tunnetaan myös nimellä "New Zealand Eye Dog".


title: Uudenseelanninlammaskoira

text: Uudenseelanninlammaskoira muistuttaa perineistä lyhytkarvaista, työlinjaista bordercollieta ja australialaista koolieta. Se on pitkäjalkainen, ketterä ja nopealiikkeinen. Karvapeite on lyhyt ja sileä. Yleisin väritys on mustavalkoinen, sillä se on helppo erottaa punaruskeilta kukkuloilta pitkänkin välimatkan päästä.


title: Uudenseelanninlammaskoira

text: Myös punavalkoisia, punaisia, keltavalkoisia, keltaisia ja black & tan -värisiä yksilöitä esiintyy. Punaiset ja punavalkoiset koirat kuitenkin hukkuvat helposti paikalliseen maastoon. Niitä ei silti ole voitu karsia pois jalostuksesta, sillä punaisia ja punavalkoisia pentuja voi syntyä myös mustavalkoisista vanhemmista, mikäli molemmat kantavat punaista värigeeniä.


title: Uudenseelanninlammaskoira

text: Jopa valkoisia yksilöitä syntyy silloin tällöin, mutta ne ovat erittäin epätoivottuja: farmari voi helposti sekoittaa ne lampaisiin pitkän välimatkan päästä, minkä lisäksi lampaat pelästyvät niitä herkemmin huomattuaan etteivät ne olekaan lampaita ja luullessaan niitä sen vuoksi "valeasuisiksi" petoeläimiksi. Bordercollie-esivanhemmilta populaatioon on periytynyt myös blue merle -geeni, ja tämänvärisillä yksilöillä esiintyy silloin tällöin ns. "wall eye"- eli sinisilmägeeniä. Aina eivät näillä yksilöillä molemmat silmät ole siniset, vaan ne voivat olla myös keskenään eri väriset. Sinisilmäisillä koirilla on kuitenkin usein muita huonompi näköaisti, mikä selittää blue merlen epäsuosion työkoirana. Vaikka valkoisia ja blue merlejä koiria on olemassa, niitä ei myöskään yleensä mainita rotuun kuuluvien värien joukossa.


title: Uudenseelanninlammaskoira

text: Uudenseelanninlammaskoira on perinyt tyypillisen paimennustapansa suoraan bordercollielta: se hallitsee lammaslaumoja tiiviillä tuijotuksella. Tästä johtuu myös sen toinen nimitys "uudenseelanninsilmäkoira". Parhaiten sille sopii lähietäisyydellä työskentely jossa vaaditaan nopeita reaktioita, kuten yksittäisten lampaiden erottaminen laumasta. Toisin kuin toinen uusiseelantilainen rotu uudenseelanninpaimenkoira, uudenseelanninlammaskoira haukkuu erittäin harvoin ja haukkuminen onkin jalostuksessa epätoivottava ominaisuus.


title: Uudenseelanninlammaskoira

text: Varhaiset brittiläiset siirtolaiset toivat bordercollieita mukanaan Uuteen-Seelantiin. Niiden pitkäkarvaisuus ja taipumus käydä maahan makaamaan työskentelyn aikana eivät kuitenkaan olleet toivottuja ominaisuuksia uudessa ympäristössä. Pian niistä alettiin jalostaa lämpimään ilmastoon paremmin sopivia lyhytkarvaisia lammaskoiria, jotka pysyttelivät seisaallaan koko työskentelyn ajan. Viimeksi mainittu ominaisuus auttoi lammasfarmaria erottamaan koiran paremmin suuremman välimatkan päästä eivätkä lampaat pelänneet yhtä paljon lähestyvää koiraa, joka oli seissyt lähistöllä jo ennen liikkumista kuin koiraa joka lähti tulemaan kohti suoraan maasta noustuaan. Vaikka osa bordercollien keskeisistä ominaisuuksista haluttiin karsia pois, se on lähestulkoon ainoa jalostuksessa käytetty rotu ja sen perimä näkyy yhä selvästi.


title: Uudenseelanninlammaskoira

text: Uudenseelanninlammaskoira on yleinen näky lammaskoirakokeissa, joista ensimmäinen järjestettiin Wanakassa jo vuonna 1867. Niissä tehtävänä on paimentaa lammas kentän ympäri ja viimein aitaukseen, ja niistä tuli kuuluisa harrastus 1980-luvulla, jolloin paikallisella tv-kanavalla näytettiin "A Dog's Show"-ohjelma.


title: Gorskoje

text: Gorskoje () on maalaiskunta Novgorodin alueen Volotin piirissä Venäjällä. Sen pinta-ala on 380,92 neliökilometriä. Asukkaita on 2 000 henkeä (vuonna 2010).


title: Gorskoje

text: Gorskojen kunta rajoittuu luoteessa Novgorodin alueen Soltsyn, pohjoisessa Šimskin ja koillisessa Staraja Russan piireihin, etelässä Volotin piirin Volotin ja Slavitinon kuntiin sekä lounaassa Pihkovan alueeseen. Pinta-alasta 59,6 % on metsää, 34,1 % maatalousmaata ja 4,1 % asuinaluetta.


title: Gorskoje

text: Seutu kuuluu Ilmajärven alankoon. Tärkeimmät joet ovat Ilmajärveen laskevat Psiža ja Perehoda sekä Šelonin sivujoki Kološka. Kunnan alueella sijaitsee Dolžinskojesuon rauhoitusalue sekä yksi luonnonmuistomerkki.


title: Gorskoje

text: Kuntaan kuuluu 45 kylää: Behovo, Borok, Boryni, Bozino, Derglets, Gnilovets, Goritsy, Gorodtsy, Gorki, Gorki Buharovy, Gorki Ratitskije, Gumništše, Hotigoštše, Hotjaža, Hutonka, Ivje, Jazvino, Kamen, Klenovets, Klevitsy, Krasnitsy, Krutets, Lesnaja, Markovo, Parnik, Plaksa, Podostrovje, Pogljazdovo, Pukovo, Raglitsy, Rakitno, Ramenje, Ratitsy, Rno, Rutšji, Seltso, Suharevo, Tšurakovo, Ustitsy, Utšno, Vjazovnja, Vojaža, Volot, Zaretšje ja Žarki. Hallinnollinen keskus on Volotin taajaman vieressä sijaitseva Volotin kylä, jossa on 400 asukasta (vuonna 2010). Toiseksi suurin asutuskeskus on reilun 300 asukkaan Gorodtsy. Gorodtsyn, Ratitsyn ja Volotin kunnat yhdistettiin Gorskojen kunnaksi vuonna 2010.


title: Gorskoje

text: Kunnasta on linja-autoyhteydet Volotin taajamaan, Soltsyyn, Staraja Russaan ja Novgorodiin.


title: Gorskoje

text: Paikallisista elinkeinoista tärkeimpiä ovat erilaiset julkiset palvelut, kauppa (17,1 % vuonna 2010) sekä maa- ja metsätalous (9,2 %). Kunnassa toimii elintarvikeyhtiö Novgorodski bekon sekä kaksi yksityisyritystä. Noin puolet työvoimasta työskentelee kunnan ulkopuolella ja 35 % työikäisistä ei käy ansiotöissä.


title: Gorskoje

text: Kunnan alueella toimii kolme lastentarhaa, kaksi peruskoulua, viisi lääkintäasemaa, viisi kulttuuritaloa, neljä kirjastoa ja kolme postikonttoria. Palvelut ovat keskittyneet Dergletsiin, Gorki Ratitskijeen, Goritsyyn, Gorodtsyyn, Ratitsyyn ja Volotiin.


title: Gorskoje

text: Seudulla on muinaisia asuin- ja hautapaikkoja. Krutetsin kylän lähellä sijaitsee muinaislinna. Rakennusmuistomerkkeihin kuuluvat Dergletsyn, Gorodtsyn ja Utšnon kirkot sekä Dergletsin ja Klevitsyn kartanojen puistoalueet. Historialliset kohteet liittyvät toiseen maailmansotaan.


title: Eva Birnerová

text: Eva Birnerová (s. 14. elokuuta 1984 Duchcov) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla 59 tammikuussa 2007. Hän on voittanut urallaan kolme WTA-turnausta nelinpelissä.


title: Eva Birnerová

text: Grand Slam -turnauksissa Birnerová on päässyt parhaimmillaan kolmannelle kierrokselle Australian avoimissa 2007 ja Wimbledonissa 2013.


title: Petroskoin valtionyliopisto

text: Petroskoin valtionyliopisto () on vuonna 1940 perustettu Karjalan tasavallan Petroskoissa toimiva yliopisto. Vuosina 1940-1956 sen nimi oli "Karjalais-suomalainen valtionyliopisto". Nimenmuutos tapahtui samana vuonna, kun Karjalais-suomalainen SNT palasi takaisin osaksi Venäjän SFNT:aa.


title: Petroskoin valtionyliopisto

text: Venäjän valtiollisten yliopistojen rankingissa vuosilta 2012/2013 Petroskoin valtionyliopisto sijoittui jaetulle sijalle 46-50, kun vertailtiin 105 keskeistä klassista ja tutkimusyliopistoa. Kansainvälistymisen osa-alueella Petroskoin yliopisto sijoittui neljänneksi.


title: Petroskoin valtionyliopisto

text: Yliopistossa on 14 tiedekuntaa sekä useita erillisiä koulutus- ja tutkimusinstituutteja, ja siellä opiskelee yli 15 000 opiskelijaa. Vuonna 2013 valtionyliopistoon yhdistettiin toinen petroskoilainen korkeakoulu Karjalan pedagoginen akatemia, joka nyt on yliopiston kasvatustieteen ja psykologian instituutti.


title: IK Kronan

text: IK Kronan ("ruots." Idrottsklubben Kronan Kronoby) on vuonna 1906 perustettu kruunupyyläinen urheiluseura, jonka lajivalikoimaan kuuluvat maastohiihto, suunnistus, jääkiekko, yleisurheilu ja voimistelu. Seuran jääkiekkojoukkue pelaa II-divisioonassa. Sen kotihalli on Kruunuhovi eli Kruunupyyn jäähalli.


title: IK Kronan

text: IK Kronan sai oman seuratalonsa vuonna 1984. Seurataloa laajennettiin ja kunnostettiin talkoovoimin vuonna 2006.


title: Pierre Bürcher

text: Pierre Bürcher (s. 20. joulukuuta 1945 Fiesch) on sveitsiläinen roomalaiskatolinen piispa. Hänet vihittiin papiksi Lausanne, Genève et Fribourgin hiippakuntaan 27. maaliskuuta 1971 ja nimitettiin sen vihkipiispaksi sekä Maximiana in Byzacenan titulaaripiispaksi 29. tammikuuta 1994. Piispaksi vihkiminen seuerasi 12. maaliskuuta. Pääkonsekraattorina toimi Pierre Mamie, jota avustivat Henri Schwery ja Gabriel Bullet.


title: Pierre Bürcher

text: Bürcher sai 30. lokakuuta 2007 nimityksen Reykjavíkin piispaksi Islantiin. Hänet asetettiin uuteen virkaansa 15. joulukuuta.


title: Bulgae

text: Bulgae ("불개") on eteläkorealainen koirarotu. Sen nimi tarkoittaa sananmukaisesti poltettua tai palanutta koiraa, mikä johtuu sen karvapeitteen, kirsun ja kynsien punaisesta väristä. Toisinaan nimi käännetään englanniksi väärin muotoon "bul dog", mistä saa sen vaikutelman että kyseessä olisi bulldoggirotu, vaikka oikeasti kyse on kääntämättä jätetystä alkuosasta.


title: Bulgae

text: Jopa silmiä kutsutaan usein "punaisiksi", vaikka ne ovat pikemminkin meripihkan väriset eli vaaleankeltaiset. Joka tapauksessa ne yhdistettynä karvapeitteen lähes tulenpunaiseen sävyyn ja punaruskeaan kirsuun luovat silmiinpistävän kokonaisvaikutelman. Keskimääräinen säkäkorkeus on 50-55 cm ja paino 15-25 kg.


title: Bulgae

text: Bulgae on yksi Etelä-Korean alkuperäisroduista ja täten osa kansanperintöä. Se oli vielä 1990-luvun alussa Pohjois-Gyeongsangin pohjoisosissa melko runsaslukuinen. Se kuitenkin harvinaistui viimeisten vuosikymmenten aikana ja vuonna 2002 se oli jo sukupuuton partaalla.


title: Pierre Farine

text: Pierre Farine (s. 31. toukokuuta 1940 Locarno) on sveitsiläinen roomalaiskatolinen piispa. Hänet vihittiin papiksi Lausanne, Genève et Fribourgin hiippakuntaan 27. kesäkuuta 1965 ja nimitettiin sen vihkipiispaksi sekä Traguriumin titulaaripiispaksi 12. elokuuta 1996. Piispaksi vihkiminen seurasi 20. lokakuuta. Pääkonsekraattorina toimi Amédée Grab, jota avustivat Pierre Mamie ja Henri Salina.


title: Gabriel Bullet

text: Gabriel Bullet (22. maaliskuuta 1921 Estavayer-le-Lac – 7. syyskuuta 2011) oli sveitsiläinen roomalaiskatolinen piispa. Hänet vihittiin papiksi Lausanne, Genève et Fribourgin hiippakuntaan 8. heinäkuuta 1945 ja nimitettiin sen vihkipiispaksi sekä Glavinitzan titulaaripiispaksi 29. joulukuuta 1970. Piispaksi vihkiminen seurasi 6. helmikuuta 1971. Pääkonsekraattorina toimi François Charrière, jota avustivat François-Nestor Adam ja Pierre Mamie.


title: Gabriel Bullet

text: Bullet erosi tehtävistään vihkipiispana 16. marraskuuta 1993.


title: Bernard Genoud

text: Bernard Geroud (22. helmikuuta 1942 Châtel-Saint-Denis – 21. syyskuuta 2010) oli sveitsiläinen roomalaiskatolinen piispa. Hänet vihittiin papiksi Lausanne, Genève et Fribourgin hiippakuntaan 22. kesäkuuta 1968 ja nimitettiin sen johtoon 18. maaliskuuta 199. Piispaksi vihkiminen seurasi 24. toukokuuta. Pääkonsekraattorina toimi Amédée Grab, jota avustivat Pierre Bürcher ja Pierre Farine.


title: Bernard Genoud

text: Geroud kuoli 68-vuotiaana virassa.


title: Charles Morerod

text: Charles Morerod (s. 28. lokakuuta 1961 Riaz) on sveitsiläinen roomalaiskatolinen piispa. Hän kuuluu dominikaaneihin.


title: Charles Morerod

text: Morerod vihittiin papiksi 30. huhtikuuta 1988. Hänet nimitettiin 3. marraskuuta 2011 Lausanne, Genève et Fribourgin hiippakunnan johtoon, ja piispaksi vihkiminen seurasi 11. joulukuuta. Pääkonsekraattorina toimi Georges Marie Martin Cottier, jota avustivat William Joseph Levada ja Pierre Farine.


title: Eemil Kokko

text: Eemil Kokko (5. toukokuuta 1903 Viipuri – 24. maaliskuuta 1955 Rauma) oli suomalainen poliisimestari, joka toimi Viipurin viimeisenä poliisipäällikkönä vuoteen 1944 saakka.


title: Eemil Kokko

text: Sotavuosina 1939–1944 Kokko toimi muun muassa sotapoliisipataljoonan komentajana ja Viipurin sotilashallintopiirin päällikkönä. Kokon on väitetty olleen syyttäjänä kesällä 1944 käydyissä sotilaskarkurioikeudenkäynneissä, joissa tuomarina oli väitteen mukaan Toivo Tapanainen. Sodan jälkeen Kokko toimi Rauman kaupungin poliisimestarina. Kokko tunnettiin myös poliisin urheilutoiminnan kehittäjänä.


title: Eemil Kokko

text: Kokon vaiheista on hänen tyttärensä toimittaja Anneli Vuorikoski kirjoittanut kirjan "Viipurin viimeinen poliisipäällikkö" (Karisto 1996).


title: Amédée Grab

text: Amédée Antoine-Marie Grab (s. 3. helmikuuta 1930) on sveitsiläinen benediktiineihin kuuluva roomalaiskatolinen piispa. Hän liittyi benediktiineihin 8. syyskuuta 1950 ja sai pappisvihkimyksensä 12. kesäkuuta 1954. Hänet nimitettiin Lausanne, Genève et Fribourgin hiippakunnan vihkipiispaksi sekä Cenaen titulaaripiispaksi 3. helmikuuta 1987, ja piispaksi vihkiminen seurasi 12. huhtikuuta. Pääkonsekraattorina toimi Pierre Mamie, jota avustivat Gabriel Bullet ja Henri Schwery.


title: Amédée Grab

text: Grab sai 9. marraskuuta 1995 nimityksen Lausanne, Genève et Fribourgin piispaksi, jonka virkaan hänet asetettiin 26. marraskuuta 1995. Hänet valittiin 8. kesäkuuta 1998 Churin piispaksi ja asetettiin uuteen virkaansa 23. elokuuta. Grab jäi eläkkeelle 5. helmikuuta 2007.


title: Eugène Maillat

text: Eugène Maillat (30. heinäkuuta 1919 Courtedoux – 5. heinäkuuta 1988) oli Guineassa toiminut sveitsiläinen roomalaiskatolinen piispa. Hänet vihittiin Afrikan lähetyssaarnaajien (Valkoisten isien) papiksi 14. huhtikuuta 1945 ja nimitettiin N'Zérékorén prefektiksi 4. toukokuuta 1951. Hän sai 25. huhtikuuta 1959 nimityksen N'Zérékorén hiippakunnan johtoon, ja piispaksi vihkiminen seurasi 27. syyskuuta. Pääkonsekraattorina toimi Franz von Streng, jota avustivat François Charrière ja Stefano Hász.


title: Eugène Maillat

text: Maillat erosi tehtävistään N'Zérékorén piispana 13. elokuuta 1979. Hän osallistui Vatikaanin toiseen kirkolliskokoukseen.


title: François-Nestor Adam

text: François-Nestor Adam CRB (7. helmikuuta 1903 Étroubles – 8. helmikuuta 1990) oli sveitsiläinen roomalaiskatolinen piispa. Hänet vihittiin papiksi 28. elokuuta 1927 ja nimitettiin Sionin hiippakunnan johtoon 8. elokuuta 1952. Piispaksi vihkiminen seurasi 12. lokakuuta. Pääkonsekraattorina toimi Filippo Bernardini, jota avustivat Angelo Giuseppe Jelmini ja Louis-Séverin Haller.


title: François-Nestor Adam

text: Adam osallistui Vatikaanin toiseen kirkolliskokoukseen. Hän jäi eläkkeelle 22. heinäkuuta 1977.


title: Vesna Dolonc

text: Vesna Dolonc (o.s. Manasijeva, s. 21. heinäkuuta 1989 Moskova, Venäjä) on serbialainen tennispelaaja. Parhaimmillaan hän on ollut kaksinpelissä WTA-listan sijalla 84 heinäkuussa 2013. Hän on voittanut urallaan kaksi ITF-turnausta kaksinpelissä ja viisi nelinpelissä. Vuonna 2012 Dolonc vaihtoi edustusmaansa Venäjästä Serbiaan.


title: Vesna Dolonc

text: Dolonc on päässyt Grand Slam -turnauksessa parhaimmillaan kolmannelle kierrokselle Australian avoimissa 2011 ja Wimbledonissa 2013.


title: Euroopansuokilpikonna

text: Euroopansuokilpikonna eli suokilpikonna ("Emys orbicularis") on suokilpikonnien heimoon kuuluva kilpikonnalaji.


title: Euroopansuokilpikonna

text: Euroopansuokilpikonnan kertyy pituutta 20-35 cm. Sen kilpi on pehmeä ja ovaalin muotoinen ja väriltään musta tai tummanruskea keltaisin pistein ja raidoin. Pää ja jalat ovat saman väriset. Plastronin saranan avulla kilpikonna voi sulkea kilven etuosan. Eläin lekottelee mielellään kaatuneiden puiden ja kivien päällä, mutta tuntiessaan itsensä uhatuksi se sukeltaa nopeasti veteen. Euroopansuokilpikonna munii 10-16 munaa. Lajin levinneisyys kattaa Euroopan Tanskaan saakka pohjoisessa sekä Afrikan ja Aasian luoteisosat. Se elää seisovissa tai hitaasti virtaavissa makeissa vesissä, joissa on tiheä kasvillisuus ja liejupohja. Joskus ainoa lajin olemassaolon kertova asia on veden pinnalle nousseet, saaliiksi saatujen kalojen uimarakot. Euroopansuokilpikonnan ravintoon kuuluvat kalat, sammakkoeläimet, madot, kotilot ja joskus myös pienet jyrsijät ja linnut sekä kasvit ja raadot.


title: Euroopansuokilpikonna

text: Euroopansuokilpikonna on nykyään äärimmäisen harvinainen, joten vain harva ihminen on nähnyt tämän lajin luonnossa. Viime aikoina kantaa on pyritty palauttamaan takaisin siirtoistutuksin. Kun euroopansuokilpikonna oli Keski-Euroopassa vielä yleinen, sitä syötiin paastonaikaan, jolloin tuli pidättäytyä liharuoasta. Kala kun oli sallittua, joten pieni sääntöjen kiertäminen ei kaikkia haitannut. Tämä ei kuitenkaan ole ollut kilpikonnan voimakkaan vähenemisen taustalla. Suurin syypää on sopivien elinympäristöjen tuhoutuminen. Laji on ollut Saksassa ja sen naapurimaissa erityisen suojelun kohteena jo vuosia.


title: Cornelio Sebastiano Cuccarollo

text: Cornelio Sebastiano Cuccarollo (5. heinäkuuta 1870 Casoni di Mussolente – 24. toukokuuta 1963) oli italialainen roomalaiskatolinen arkkipiispa. Hänet vihittiin kapusiinien papiksi 23. syyskuuta 1893 ja nimitettiin Bovinon hiippakunnan johtoon 27. maaliskuuta 1923. Piispaksi vihkiminen seurasi 22. toukokuuta. Pääkonsekraattorina toimi Anselmo Rizzi, jota avustivat Andrea Giacinto Longhin ja Gherardo Sante Menegazzi.


title: Cornelio Sebastiano Cuccarollo

text: Cuccarollo sai 24. lokakuuta 1930 nimityksen Otranton arkkipiispaksi, jonka virkaan hänet asetettiin 28. helmikuuta 1931. Cuccarollo jäi eläkkeelle 10. heinäkuuta 1952 ja sai samana päivänä nimityksen Proconnesuksen titulaariarkkipiispaksi.


title: Ajla Tomljanović

text: Ajla Tomljanović (s. 5. toukokuuta 1993 Zagreb) on kroatialainen tennispelaaja. Parhaimmillaan hän on ollut kaksinpelissä WTA-listan sijalla 43 lokakuussa 2018. Hän on voittanut urallaan neljä ITF-turnausta kaksinpelissä ja kolme nelinpelissä.


title: Ajla Tomljanović

text: Junioreiden maailmanlistalla Tomljanović oli parhaimmillaan neljäntenä. Hän voitti Christina McHalen kanssa tyttöjen nelinpelin Australian avoimissa 2009.


title: Manuel Fulcheri y Pietrasanta

text: Manuel Fulcheri y Pietrasanta (18. toukokuuta 1874 – 30. kesäkuuta 1946) oli meksikolainen roomalaiskatolinen piispa. Hänet vihittiin papiksi Méxicon arkkihiippakuntaan 17. joulukuuta 1898 ja nimitettin Cuernavacan hiippakunnan johtoon 6. toukokuuta 1912. Piispaksi vihkiminen seurasi 8. syyskuuta. Pääkonsekraattorina toimi José Mora y del Rio, jota avustivat Leopoldo Ruiz y Flóres ja Vicente Castellanos y Núñez. Fulcheri y Pietrasanta asetettiin virkaansa 19. joulukuuta.


title: Manuel Fulcheri y Pietrasanta

text: Fulcheri y Pietrasanta sai 21. huhtikuuta 1922 nimityksen Zamoran piispaksi, ja hänet asetettiin uuteen virkaansa 25. kesäkuuta. Hän kuoli 72-vuotiaana virassa.


title: Vanadyylisulfaatti

text: Vanadyylisulfaatti (VOSO) on epäorgaaninen ioniyhdiste, joka koostuu vanadyyli- ja sulfaatti-ioneista. Yhdistettä käytetään muun muassa muiden vanadiiniyhdisteiden valmistukseen ja ravintolisissä.


title: Vanadyylisulfaatti

text: Vanadyylisulfaatti on huoneenlämpötilassa kirkkaansinistä kiteistä ainetta. Kidevedettömän yhdisteen lisäksi tunnetaan myös kidevedellinen pentahydraatti (VOSO·5HO). Yhdiste liukenee hyvin veteen muodostaen sinisen liuoksen. Vanadyylisulfaatilla on useiden vanadyyliyhdisteiden tavoin insuliinia muistuttavia ominaisuuksia. Yhdisteen heikkoutena tähän tarkoitukseen käytettäessä on kuitenkin sen huono imeytyvyys, joka aiheuttaa sivuoireina ruuansulatuskanavan vaivoja.


title: Vanadyylisulfaatti

text: Vanadyylisulfaattia valmistetaan pelkistämällä divanadiinipentoksidia rikkidioksidilla rikkihappoisessa liuoksessa.


title: Vanadyylisulfaatti

text: Vanadyylisulfaattia käytetään divanadiinidioksidin sijasta katalyyttinä eräissä prosesseissa. Lisäksi yhdistettä voidaan käyttää divanadiinidioksidin sijasta hivenainevalmisteissa ja se parantaa glukoosin aineenvaihduntaa elimistössä. Lisäksi vanadyylisulfaattia käytetään vanadiini(III)sulfaatin kanssa vanadiiniakuissa ja vanadiiniyhdisteiden valmistuksessa. Se on myös välituote vanadiinin erotuksessa malmeista.


title: Florencio Olvera Ochoa

text: Florencio Olvera Ochoa (s. 12. lokakuuta 1933 Tequisquiapan) on meksikolainen roomalaiskatolinen piispa. Hänet vihittiin papiksi Querétaron hiippakuntaan 26. lokakuuta 1958 ja nimitettiin Tabascon hiippakunnan johtoon 19. lokakuuta 1992. Piispaksi vihkiminen seurasi 30. marraskuuta. Pääkonsekraattorina toimi Girolamo Prigione, jota avustivat Rafael Garcia González ja Mario de Gasperín Gasperín.


title: Florencio Olvera Ochoa

text: Olvera Ochoa sai 22. helmikuuta 2002 nimityksen Cuernavacan piispaksi, jona hän toimi, kunnes jäi eläkkeelle 10. heinäkuuta 2009.


title: Anselmo Rizzi

text: Anselmo Rizzi (20. lokakuuta 1874 Ponteterra – 19. lokakuuta 1934) oli italialainen roomalaiskatolinen piispa. Hänet vihittiin papiksi 17. huhtikuuta 1897 ja nimitettiin Adrian hiippakunnan johtoon 4. kesäkuuta 1913. Piispaksi vihkiminen seurasi 25. heinäkuuta. Pääkonsekraattorina toimi Paolo Carlo Francesco Origo, jota avustivat Luigi Pellizzo ja Agostino Cattaneo.


title: Anselmo Rizzi

text: Rizzi kuoli 59-vuotiaana virassa.


title: Tom Hooper (jääkiekkoilija)

text: Charles Thomas Hooper (24. marraskuuta 1883 – 24. maaliskuuta 1960) oli kanadalainen ammattilaisjääkiekkoilija. Hänen joukkueitaan olivat Kenora Thistles, Montreal Hockey Club ja Montreal Wanderers. Hooper voitti Stanley Cupin Thistlesin mukana 1907 ja Wanderersin kanssa 1908. Luistelunopeutensa ja kiekonkäsittelytaitonsa ansiosta hänet valittiin Hockey Hall of Fameen 1963.


title: Tom Hooper (jääkiekkoilija)

text: Hooperin pelipaikka oli keskushyökkääjä.


title: Paolo Carlo Francesco Origo

text: Paolo Carlo Francesco Origo (12. maaliskuuta 1840 Milano – 13. marraskuuta 1928) oli italialainen roomalaiskatolinen piispa. Hänet vihittiin papiksi 15. elokuuta 1862 ja nimitettiin Mantovan hiippakunnan johtoon 18. maaliskuuta 1895. Piispaksi vihkiminen seurasi 21. huhtikuuta.


title: Paolo Carlo Francesco Origo

text: Origo kuoli 88-vuotiaana virassa. Hänen seuraajakseen nimitettiin Domenico Menna.


title: Domenico Menna

text: Domenico Menna (15. marraskuuta 1875 Chiari – 8. lokakuuta 1957) oli italialainen roomalaiskatolinen arkkipiispa. Hänet vihittiin papiksi 14. elokuuta 1898 ja nimitettiin Mantovan hiippakunnan johtoon 16. marraskuuta 1928. Piispaksi vihkiminen seurasi 6. tammikuuta 1929. Pääkonsekraattorina toimi Giacinto Gaggia, jota avustivat Emilio Bongiorni ja Egisto Domenico Melchiori.


title: Domenico Menna

text: Menna jäi eläkkeelle 8. syyskuuta 1954 ja sai samana päivänä nimityksen Novae Patraen titulaariarkkipiispaksi.


title: Myytinmurtajat (11. tuotantokausi)

text: Myytinmurtajat ("MythBusters") on yhdysvaltalainen televisiosarja. Jokaisessa jaksossa keskitytään kahteen tai useampaan kaupunkitarinaan, yleiseen uskomukseen, elokuvakohtaukseen tai nettihuhuun.


title: Myytinmurtajat (11. tuotantokausi)

text:
Kauden 11 jaksot 198–209 esitettiin Yhdysvalloissa vuonna 2013.
Adam ja Jamie löytävät itsensä erämaasta bensiinin loputtua läheltä Desolation Canyon, Utah. Heillä on mukanaan vain ilmastointiteippiä, kuplamuovia ja hiukan muita tarvikkeita. Heidän pitää selvitä näillä asioilla kanjoniin ja jokea myöten sivilisaation pariin.


title: Myytinmurtajat (11. tuotantokausi)

text: Heidän tehtävänään oli:


title: Giacinto Gaggia

text: Giacinto Gaggia (8. lokakuuta 1847 Verolanuova – 15. huhtikuuta 1933) oli italialainen roomalaiskatolinen arkkipiispa. Hänet vihittiin papiksi mahdollisesti vuonna 1870 ja nimitettiin Brescian hiippakunnan vihkipiispaksi sekä Hadrumetumin titulaaripiispaksi 29. huhtikuuta 1909. Piispaksi vihkiminen seurasi 3. toukokuuta. Pääkonsekraattorina toimi Francesco di Paolo Satolli, jota avustivat Prospero Scaccia ja Henri Doulcet.


title: Giacinto Gaggia

text: Gaggia sai 28. lokakuuta 1913 nimityksen Brescian piispaksi ja 29. maaliskuuta 1930 lisäksi Traianopolis in Rhodopen titulaariarkkipiispaksi.


title: Prospero Scaccia

text: Prospero Scaccia (30. huhtikuuta 1857 Città della Pieve – 29. syyskuuta 1932) oli italialainen roomalaiskatolinen arkkipiispa. Hänet nimitettiin Tivolin hiippakunnan johtoon 22. kesäkuuta 1903. Piispaksi vihkiminen seurasi 29. kesäkuuta. Pääkonsekraattorina toimi Pietro Respighi, jota avustivat Giovanni Tacci Porcelli ja Antonio di Tommaso.


title: Prospero Scaccia

text: Scaccia sai 5. kesäkuuta 1909 nimityksen Sienan arkkipiispaksi, jonka virkaan hänet asetettiin 5. joulukuuta. Hän kuoli 75-vuotiaana virassa.


title: Stefano Corbini

text: Stefano Corbini (21. toukokuuta 1859 Siena – 15. lokakuuta 1952) oli italialainen roomalaiskatolinen arkkipiispa. Hänet vihittiin papiksi Sienan arkkihiippakuntaan 3. kesäkuuta 1882 ja nimitettiin Folignon hiippakunnan johtoon 18. kesäkuuta 1918. Piispaksi vihkiminen seurasi 4. elokuuta. Pääkonsekraattorina toimi Prospero Scaccia, jota avustivat Giuseppe Batignani ja Alfredo del Tomba.


title: Stefano Corbini

text: Corbini jäi eläkkeelle 1. lokakuuta 1946 ja sai samana päivänä nimityksen Madytuksen titulaariarkkipiispaksi.


title: Giuseppe Pronti

text: Giuseppe Pronti (8. elokuuta 1890 Assisi – 3. helmikuuta 1974) oli italialainen roomalaiskatolinen piispa. Hänet vihittiin papiksi 4. huhtikuuta 1915 ja nimitettiin Acquapendenten hiippakunnan johtoon 17. maaliskuuta 1938. Piispaksi vihkiminen seurasi 1. toukokuuta. Pääkonsekraattorina toimi Giulio Serafini, jota avustivat Stefano Corbini ja Giuseppe Placido Maria Nicolini.


title: Giuseppe Pronti

text: Pronti sai 1. tammikuuta 1951 nimityksen Nocera Umbra-Gualdo Tadinon piispaksi, jona hän toimi, kunnes kuoli 83-vuotiaana virassa. Hän osallistui Vatikaanin toiseen kirkolliskokoukseen.


title: Like Crazy

text: Like Crazy on vuonna 2011 ensi-iltansa saanut Drake Doremusin ohjaama romanttinen draamaelokuva. Sen pääosissa ovat Anton Yelchin, Felicity Jones, Jennifer Lawrence ja Alex Kingston. Elokuva palkittiin Sundancen elokuvajuhlien pääpalkinnolla.


title: Giuseppe Placido Maria Nicolini

text: Giuseppe Placido Maria Nicolini (6. tammikuuta 1877 Villazzano – 25. marraskuuta 1973) oli italialainen roomalaiskatolinen piispa. Hän liittyi benediktiineihin 25. maaliskuuta 1893 ja sai pappisvihkimyksensä 9. heinäkuuta 1899. Hänet nimitettiin La Trinità della Cavan apotiksi 18. elokuuta 1919 ja Assisin piispaksi 22. kesäkuuta 1928. Piispaksi konsekroinnin suoritti 2. syyskuuta Alessio Ascalesi, jota avustivat Gregorio Diamare ja Anselmo Filippo Pecci.


title: Giuseppe Placido Maria Nicolini

text: Nicolini osallistui Vatikaanin toiseen kirkolliskokoukseen. Hän kuoli 96-vuotiaana virassa.


title: Giovanni Ricchiuti

text: Giovanni Ricchiuti (s. 1. elokuuta 1948 Bisceglie) on italialainen roomalaiskatolinen arkkipiispa. Hänet vihki papiksi Trani e Barlettan (e Nazareth e Bisceglien) arkkihiippakuntaan Giuseppe Carata 9. syyskuuta 1972. Hänet nimitettiin Acerenzan arkkihiippakunnan johtoon 27. heinäkuuta 2005, ja piispaksi vihkiminen seurasi 8. lokakuuta. Pääkonsekraattorina toimi Francesco Monterisi, jota avustivat Giovanni Battista Pichierri ja Michele Scandiffio. Ricchiuti asetettiin virkaansa 15. lokakuuta.


title: Luigi Faveri

text: Luigi Faveri (18. maaliskuuta 1891 Colle San Lorenzo – 27. joulukuuta 1967) oli italialainen roomalaiskatolinen piispa. Hänet vihittiin papiksi 18. joulukuuta 1920 ja nimitettiin Tivolin hiippakunnan johtoon 13. toukokuuta 1950. Piispaksi vihkiminen seurasi 29. kesäkuuta. Pääkonsekraattorina toimi Adeodato Giovanni Piazza, jota avustivat Giuseppe Pronti ja Cristoforo Arduino Terzi.


title: Luigi Faveri

text: Faveri osallistui Vatikaanin toiseen kirkolliskokoukseen. Hän kuoli 76-vuotiaana virassa.


title: Jennifer E. Smith

text: Jennifer E. Smith on yhdysvaltalainen kirjailija, jonka teoksia ovat "This Is What Happy Looks Like", "The Storm Makers", "You Are Here", "The Comeback Season" ja "The Statistical Probability of Love at First Sight". Vain viimeinen kyseisistä kirjoista on suomennettu, nimellä "Tilastollinen todennäköisyys kohdata se ainoa oikea". Hänen kirjojaan on käännetty 27 kielelle. Hänen seuraava kirjansa "The Geography of You and Me" julkaistaan englanniksi keväällä 2014.


title: Gregorio Diamare

text: Gregorio Diamare (13. huhtikuuta 1865 Napoli – 6. syyskuuta 1945) oli italialainen roomalaiskatolinen piispa. Hänet vihittiin benediktiinien papiksi 28. kesäkuuta 1891 ja nimitettiin Montecassinon apotiksi 20. heinäkuuta 1909. Diamare sai 27. tammikuuta 1928 lisäksi nimityksen Constantia in Arabian titulaaripiispaksi. Piispaksi konsekroinnin suoritti 12. maaliskuuta Alessio Ascalesi, jota avustivat Carlo Gregorio Maria Grasso ja Anselmo Filippo Pecci.


title: Gregorio Diamare

text: Diamare kuoli 80-vuotiaana virassa.


title: Vink Vink

text: Vink Vink on suomalaisen poplaulaja Linda Vinkin debyyttisingle. Kappaleen ovat tehneet yhteistyössä Maki Kolehmainen, Jimi Constantine sekä Jonna Kärkkäinen ja sen julkaisi Suomen Musiikki Oy 14. kesäkuuta 2013 hänen Dödöö ja Meikkii-debyyttialbumilta. "Vink Vink" kertoo sanoituksellisesti pojan seksuaaliseen kanssakäymiseen saamisesta ja sen haasteista.


title: Vink Vink

text: Kappale aiheutti kohua sekä pääosin negatiivista palautetta rajun kielenkäytön takia, osin siksi koska Vink oli alaikäinen. Kappaleelle on julkaistu singlen julkaisupäivänä myös musiikkivideo, joka noudattelee voimakkaasti kappaleen sanoituksia. "Vink Vink" ei ole toistaiseksi päässyt lainkaan listoille.


title: Gyeongjunkoira

text: Gyeongjunkoira ("동경이", "Dong-gyeong") on eteläkorealainen koirarotu. FCI ei ole tunnustanut sitä, mutta kotimaassaan sille on myönnetty kansallisaarteen arvo.


title: Gyeongjunkoira

text: Gyeongjunkoiran silmiin pistävin tunnuspiirre erotuksena muihin korealaisiin pystykorviin on sen häntä: se syntyy joko kokonaan hännättömänä ("無尾") tai töpöhäntäisenä ("短尾"). Jälkimmäinen vaihtoehto on vain yhden nikaman mittainen ja muistuttaa kauriinhäntää. Karvapeite voi olla joko valkoinen, keltainen, brindle tai musta. Säkäkorkeus vaihtelee virallisesti uroksilla 54–60 cm välillä (ihanne 57 cm) ja nartuilla 49–57 cm välillä (ihanne 53 cm), mutta Yhdistyneiden kansakuntien elintarvike- ja maatalousjärjestön ylläpitämän "Domestic Animal Diversity Information System" -datakannan mukaan virallisesti mitatut urokset ovat keskimäärin vain 49 cm ja nartut 45 cm korkeita.


title: Gyeongjunkoira

text: Gyeongjunkoira on luonteeltaan lempeä, älykäs, siisti, oppivainen ja hyvin sopeutuvainen. Muista alkuperäisistä aasialaisista pystykorvista poiketen se suhtautuu jopa vieraisiin ihmisiin ystävällisesti ilman varautuneisuutta. Se on helppo kouluttaa, koska sillä on hyvä vastaanottokyky. Sillä on metsästystaustansa vuoksi hyvä vainu ja tarkka kuuloaisti, minkä lisäksi se on ketteränä koirana loistava hyppääjä. Sekä urokset että nartut saavuttavat sukukypsyyden noin vuoden iässä.


title: Gyeongjunkoira

text: Rotu on kotoisin Pohjois-Gyeongsangin maakunnassa sijaitsevasta Gyeongjun rannikkokaupungista, joka tunnettiin 900-luvulla nimellä Dong-gyeong. Geneettisten tutkimusten perusteella se on yksi maan puhtaina säilyneistä alkuperäisroduista. Hännätön koira on mainittu jo 300-400 lukujen aikaisissa kirjoituksissa, ja sitä esittävä savinukke on löydetty 400-500-luvulta Sillan kuningaskunnasta peräisin olevasta hautakammiosta. Hännätöntä koiraa kuitenkin hyljeksittiin paikallisten keskuudessa, mikä oli vähällä johtaa sukupuuttoon. Gyeongjunkoira jalostettiin alun perin metsästyskoiraksi, mutta nykyisin sitä pidetään yksinomaan lemmikkinä ja vahtikoirana. Marraskuussa 2012 se nimettiin kotimaansa kansallisaarteeksi numero 540.


title: Under the Dome

text: Under the Dome on yhdysvaltalainen scifidraamasarja, joka perustuu Stephen Kingin romaaniin Kuvun alla ("Under the Dome"). Kirjasta televisiosarjaksi on kehittänyt Brian K. Vaughan.


title: Under the Dome

text: "Under the Dome" alkoi CBS-kanavalla 24. kesäkuuta 2013. 30. heinäkuuta 2013 CBS tilasi sarjasta toisen tuotantokauden, joka esitettiin kesällä 2014. Sarjan kolmas kausi alkoi Yhdysvalloissa 25. kesäkuuta 2015. CBS ilmoitti 31. elokuuta 2015 peruuttaneensa sarjan tilauksen. Kolmas kausi, joka päättyi 10. syyskuuta 2015 jäi sarjan viimeiseksi.


title: Under the Dome

text: Suomessa sarjan ensimmäinen kausi alkoi Nelosella 1. tammikuuta 2014. Toinen kausi alkoi Suomessa 10. syyskuuta 2014. Kolmas kausi alkoi 3. syyskuuta 2015.


title: Under the Dome

text: Sarja sijoittuu Chester’s Millin pikkukaupunkiin, jonka asukkaat huomaavat joutuneensa eristyksiin suuren näkymättömän kuvun ilmestyttyä paikkakunnan ympärille. Kylän asukkaat yrittävät päätellä mikä kupu on samalla kun sen toisella puolella Yhdysvaltain armeija miettii samaa. Käy ilmi että kuvulla on kuin "oma tahto" joka määrää kaupunkilaisten elämää.


title: Under the Dome

text: Rotten Tomatoes -sivustolle kootuista kriitikkojen ensimmäisen kauden arvioista 81 % oli positiivisia. Toisen kauden arvioista positiivisia oli 57 %. Metacritic-sivustolla sarjan ensimmäisen kauden keskiarvo oli 71/100 ja toisen 52/100 pistettä.


title: Florido Ambrogio Acciari

text: Florido Ambrogio Acciari (18. marraskuuta 1880 Roccalvecce – 10. maaliskuuta 1970) oli Kreikassa toiminut italialainen roomalaiskatolinen arkkipiispa. Hänet vihittiin fransiskaanien papiksi 10. elokuuta 1904 ja nimitettiin Rodoksen arkkihiippakunnan johtoon 30. maaliskuuta 1938. Piispaksi vihkiminen seurasi 5. kesäkuuta. Pääkonsekraattorina toimi Angelo Maria Dolci, jota avustivat Giovanni Maria Emilio Castellani ja Giuseppe Placido Maria Nicolini.


title: Florido Ambrogio Acciari

text: Acciari osallistui Vatikaanin toiseen kirkolliskokoukseen. Hän kuoli 89-vuotiaana virassa.


title: Clichy-sous-Bois

text: Clichy-sous-Bois on kunta Seine-Saint-Denis’n departementissa lähellä Pariisia. Se sijaitsee 12 kilometrin päässä Pariisin keskustasta, puolivälissä matkalla Charles de Gaullen lentokentälle. Liikenneyhteydet lähiössä ovat kuitenkin kehnot, ja paljolti siksi keskiluokka on pitkälti jättänyt Clichy-Sous-Boisin. Tilalle on tullut vähävaraisempia maahanmuuttajia, jotka usein asuvat 1960- ja 1970-luvuilla rakennetuissa korkeissa kerrostaloissa. Clichy-sous-Boisissa asuu noin 30 000 ihmistä, joiden arvioidaan edustavan ainakin 70:tä eri kansallisuutta.


title: Giuseppe Batignani

text: Giuseppe Batignani (16. maaliskuuta 1856 Buonconvento – 4. helmikuuta 1933) oli italialainen roomalaiskatolinen piispa. Hänet vihittiin papiksi 21. joulukuuta 1878 ja nimitettiin Montepulcianon hiippakunnan johtoon 28. marraskuuta 1898. Piispaksi vihkiminen seurasi 4. joulukuuta. Pääkonsekraattorina toimi Lucido Maria Parocchi.


title: Giuseppe Batignani

text: Batignani kuoli 76-vuotiaana virassa.


title: Anselmo Filippo Pecci

text: Anselmo Filippo Pecci (24. joulukuuta 1868 Tramutola – 14. helmikuuta 1950) oli italialainen roomalaiskatolinen arkkipiispa. Hän kuului benediktiineihin.


title: Anselmo Filippo Pecci

text: Pecci vihittiin papiksi 13. syyskuuta 1891 ja nimitettiin Tricaricon hiippakunnan johtoon 22. kesäkuuta 1903. Piispaksi vihkiminen seurasi 28. kesäkuuta. Pääkonsekraattorina toimi Benedetto Bonazzi, jota avustivat Pasquale Gagliardi ja Giulio Tommasi. Pecci nimitettiin 18. syyskuuta 1907 Acerenza e Materan arkkipiispaksi, jona hän toimi, kunnes jäi eläkkeelle 10. huhtikuuta 1945. Eläkkeellejäämispäivänään hän sai nimityksen Soteropoliin titulaariarkkipiispaksi.


title: Carlo Falcini

text: Carlo Falcini (23. maaliskuuta 1848 Prato – 13. tammikuuta 1928) oli italialainen roomalaiskatolinen piispa. Hänet vihittiin papiksi mahdollisesti vuonna 1874 ja nimitettiin Arethusan titulaaripiispaksi 17. heinäkuuta 1907. Piispaksi vihkiminen seurasi 4. elokuuta. Pääkonsekraattorina toimi David Camilli, jota avustivat Michele Cardella ja Giuseppe Batignani.


title: Carlo Falcini

text: 2. syyskuuta 1907 Falcini sai nimityksen San Miniaton piispaksi, jona hän toimi, kunnes kuoli 79-vuotiaana virassa.


title: Ildebrando Vannucci

text: Ildebrando Vannucci (3. kesäkuuta 1890 Firenze – 22. elokuuta 1955) oli italialainen roomalaiskatolinen piispa. Hän liittyi benediktiineihin 1. marraskuuta 1911 ja sai pappisvihkimyksensä 20. maaliskuuta 1915. Vannucci nimitettiin 26. heinäkuuta 1929 San Paolo fuori le Muran apotiksi ja 30. kesäkuuta 1942 lisäksi Sebaste in Cilician titulaaripiispaksi. Piispaksi konsekroinnin suoritti 2. elokuuta Alfredo Ildefonso Schuster, jota avustivat Giuseppe Placido Maria Nicolini ja Gregorio Diamare.


title: Emilio Giorgi

text: Emilio Giorgi (7. huhtikuuta 1885 Lucignano d'Arbia – 8. kesäkuuta 1964) oli italialainen roomalaiskatolinen piispa. Hänet vihittiin papiksi 8. huhtikuuta 1912 ja nimitettiin Montepulcianon hiippakunnan johtoon 18. syyskuuta 1933. Piispaksi vihkiminen seurasi 29. lokakuuta. Pääkonsekraattorina toimi Gustavo Matteoni, jota avustivat Giuseppe Conti ja Stefano Corbini.


title: Emilio Giorgi

text: Giorgi osallistui Vatikaanin toiseen kirkolliskokoukseen. Hän kuoli 79-vuotiaana virassa.


title: Sepelmaina

text: Sepelmaina ("Acridotheres albocinctus") on kottaraisten heimoon kuuluva varpuslintu.


title: Sepelmaina

text: Sepelmainaa tavataan Kiinassa, Intiassa ja Myanmarissa, ja sen levinneisyysalue on hyvin laaja. Lajia pidetään paikallisesti yleisenä, ja se on luokiteltu elinvoimaiseksi.


title: Omenainen

text: Omenainen tai Ominainen () on Paraisilla, entisen Nauvon kunnan alueella keskisellä Saaristomerellä sijaitseva valtion omistama saari. Saari kuuluu Airisto–Seilin valtakunnallisesti arvokkaaseen maisema-alueeseen, sekä Natura 2000 -alue Seilin saaristoon.


title: Omenainen

text: Saareen vietiin aikoinaan Rymättylän ja Nauvon pitäjien vainajia, joita kirkko ei suostunut hautaamaan siunattuun maahan. Viimeiset vainajat haudattiin Omenaisiin 1850-luvun puolivälissä. 1960-luvun lopulla Rymättylän seurakunta julisti saaren hautapaikaksi. Kansanperinteessä saarella on pelottava maine: sitä pidetään kirottuna ja siitä kerrotaan kummitustarinoita.


title: Omenainen

text: Omenainen sijaitsee Saaristomerellä, Omenaistenaukon keskellä Rymättylän ja Nauvon välissä. Saaren koko on noin seitsemän hehtaaria ja sen korkein kohta on noin 22 metrin korkeudessa. Siellä kasvaa puita, ja rannat ovat karikkoiset ja vaikeapääsyiset. Saaren etelä-, itä- ja pohjoispuolelta kulkevat laivaväylät. Pohjoispuolelta kulkee laivaväylä Turusta Ahvenanmaalle. Laivaväylää käyttävät muun muassa Turun ja Tukholman välillä liikennöivät ruotsinlaivat. Lounaisrannikon kalapaikka- ja palveluoppaan vuoden 1994 painoksen mukaan saaren läheisyydestä saa etenkin silakkaa sekä hyvin myös taimenia, kirjolohia, haukia, ahvenia ja kampelaa.


title: Omenainen

text: Omenaisiin haudattiin henkilöt, joita kirkko ei suostunut hautaamaan siunattuun maahan. Näitä olivat muun muassa murhaajat, rikolliset, huorintekijät tai itsemurhan tehneet. Tiettävästi rymättyläläiset toivat vainajansa saaren pohjoispäähän. Nauvolaiset toivat vainajansa lounaispäähän ja mahdollisesti myös korppoolaiset käyttivät samaa aluetta. On myös kerrottu, että saarelle oltaisiin haudattu Seilin spitaalisia, mutta tämä ei pidä paikkaansa.


title: Omenainen

text: Vainajat kuljetettiin käytöstä poistetuilla tai hylätyillä kulkuvälineillä, jotka jätettiin saastuneena saareen. Kesällä käytettiin hinattavaa venettä tai ruuhta ja talvella kahta rekeä. Vainajat haudattiin hiekkaiseen maahan noin 60–70 cm syvyyteen ilman arkkua. Usein vainaja kuitenkin vain viskattiin saarelle tai peiteltiin hätäisesti sammalten alle saattueen poistuessa paikalta mahdollisimman nopeasti.


title: Omenainen

text: Saarelle haudatuista tiedetään varsin vähän. Saarella 1960-luvulla tehdyissä tutkimuksissa löydettiin luita ja veneen tai reen osiksi tunnistettavia veistettyjä puunpalasia. Tutkimusten tekijöiden mukaan nämä olivat selviä todisteita siitä, että tarinat saareen haudatuista ihmisistä olivat totta. 1960-luvulla maanviljelijä A. Saarisen aloitteesta pohjoisrannalla olevaan suureen kiveen pystytettiin saareen haudatuille vainajille muistoristi ja -laatta. Samalla selvisi, että viimeinen saarelle haudattu oli vuonna 1855 haudattu rusthollari Abraham Abrahaminpoika. 1850-luvulla sinne on haudattu myös Iso-Vallisten Aapo.


title: Omenainen

text: Saaresta kerrottavan tarinan mukaan toisen maailmansodan lopulla, kun saksalaiset kotiutettavat sotilaat ottivat mukaansa suomalaisia sotamorsiamiaan, sotilaat eivät kuitenkaan voineet viedä laivaan piiloutuneita naisia Saksaan, ja laivasta löydetyt tytöt pantiin Omenaisten kohdalla hyppäämään mereen. Uimataidottomista naisista moni hukkui, mutta muutamat selvisivät Omenaisiin, josta heidät pelastettiin. Useita kirjoja Saaristomerestä kirjoittanut Eka Metsävuori toteaa kirjassaan "Saaristomerta, kirkkoja ja kirkkolaivoja", ettei ole löytänyt mitään varmistusta tarinalle.


title: Omenainen

text: Maila Heikkilä julkaisi vuonna 1986 nuortenkirjan "Yö kummitussaaressa". Kirjassa Janne löytää lehtijutun Ominaisten kummitussaaresta ja saa houkuteltua sisarensa Päivin mukaansa yöpymään saarella. Vuonna 2012 Veera Lehtola ohjasi lyhytelokuvan "Ominainen N 60° 15’ E 21° 52’", joka kertoo hylätystä tytöstä ja perustuu Omenaisten saaren historiaan. Lyhytelokuvasta tehtiin myös musiikkivideo "Vaalean Maarian balladi".


title: Vastajihadismi

text: Vastajihadismi eli vastajihad on islamia vastustava sekä maahanmuuttoa ja monikulttuurisuutta arvosteleva aattellinen liike. Vastajihadistit arvostelevat erityisesti muslimien maahanmuuttoa ja sen seurauksia, jotka he näkevät tuhoisiksi erityisesti Euroopalle. He ovat huolissaan kantaväestön kulttuurin säilymisestä ja syyttävät vallanpitäjiä muslimien maahanmuuton edistämisestä. Vastajihadismia on kutsuttu populistiseksi oikeistoradikalismiksi, ja jotkut luokittelevat sen äärioikeistoon.


title: Vastajihadismi

text: Vastajihadismi toimii pääosin internetissä ja koostuu islamin vastaisista blogeista ja verkkosivuista. Tunnetuimpia vastajihadistisia verkkosivustoja ovat esimerkiksi Gates of Vienna ja Jihad Watch. Vastajihadismiin liittyvää toimintaa on myös erilaisissa järjestöissä ja poliittisissa puolueissa. Tunnettuja vastajihadisteja ovat esimerkiksi Bat Ye’or, Pamela Geller ja Robert Spencer.


title: Vastajihadismi

text: Norjalainen joukkomurhaaja Anders Behring Breivik lainasi vastajihadistisia kirjoituksia julistuksessaan. Hän mainitsi merkittävimmäksi vastajihadistiksi norjalaisen Fjordmanin. Tunnetuimmat vastajihadistit ovat sanoutuneet Breivikin teoista ja julistuksesta irti.


title: Vastajihadismi

text: Suomessa vastajihadismiin liittyviä näkemyksiä ovat esittäneet tutkija Maria Paason (2012) mukaan esimerkiksi perussuomalaiset (kuten Jussi Halla-aho), Suomen Sisu, Suomalaisuuden liitto, Suomen kansan sinivalkoiset, Vapaan Suomen liitto sekä keskustelufoorumi Homman kirjoittajat. Vuosina 2008–2009 nimimerkki Väinämöinen julkaisi Breivikin manifestin sisältöä vastaavia kirjoituksia. Suomessa toimii myös vastajihadistinen Finnish Defence League -järjestö. Kansainvälisen Counter-Jihad report -sivuston listalla suomalaisista ovat Finnish Defence League, muutos 2011, perussuomalaiset, Tundra Tabloids ja Vapauspuolue.


title: Vastajihadismi

text: Vastajihadismin synnyssä merkittävä tapahtuma oli vuoden 2001 terrori-iskut New Yorkissa. Tuhoutuneiden WTC-tornien läheisyyteen alettiin suunnitella moskeijaa, mitä vastustamaan Pamela Geller ja Robert Spencer perustivat Stop Islamization of America -järjestön. Myös Madridin pommi-iskut 2004, elokuvaohjaaja Theo van Goghin murha 2004, Lontoon pommi-iskut 2005, Muhammad-pilakuvien julkaiseminen Tanskassa 2006 sekä "Fitna"-elokuvan julkaisseen Geert Wildersin oikeudenkäynti 2008 vauhdittivat vastajihadismin järjestäytymistä. Muhammad-pilakuvien aiheuttaman reaktion seurauksena perustettiin Stop Islamication of Europe -liike.


title: Vastajihadismi

text: Vastajihadistien mielestä islam on väkivaltainen ja epädemokraattinen maailmankatsomus. Joidenkin tunnettujen vastajihadistien kuten Robert Spencerin mukaan islam ei ole uskontona maltillinen, vaikka maltillisia muslimeja onkin olemassa. Vastajihadistien mukaan islam ja muslimien maahanmuutto muodostavat uhan eurooppalaisen kulttuurin säilymiselle. Vastajihadistit ovat kulttuurikonservatiiveja, jotka haluavat säilyttää kristinuskoon perustuvat eurooppalaiset ja kansalliset kulttuurit. Vastajihadistit kokevat puolustavansa sananvapautta ja syyttävät eurooppalaisia vallanpitäjiä sananvapauden heikentämisestä muslimien mielistelyssään, mistä esimerkkinä he näkevät Geert Wildersin "Fitna"-elokuvan vastustuksen.


title: Vastajihadismi

text: Vastajihadisteille islam edustaa "jihadia", jonka he näkevät väkivaltaisena pyhänä sotana ja muslimin velvollisuutena taistella vääräuskoisia vastaan. Vastajihadistit näkevät Euroopan islamisoitumiseen pyrkivän laajentumisen islamille luonteenomaisena. Tämä islamisoituminen tapahtuu heidän mukaansa massiivisen maahanmuuton kautta, jonka Euroopan poliittinen ja kulttuurinen eliitti hyväksyy. Vastajihadistien mukaan islamilainen ja eurooppalainen kulttuuri eivät voi elää sovussa, vaan syntyy konflikti, joka päättyy toisen voittoon. Vastajihadistit syyttävät muslimeja haluttomuudesta yhdentyä vallitsevaan yhteiskuntaan halussaan säilyttää oma uskonto, kulttuuri ja kieli. Tässä ei heidän mukaansa muslimeja tulisi tukea, eikä kantaväestön myöskään tulisi joutua mukautumaan maahanmuuttajien normeihin pelon edessä.


title: Vastajihadismi

text: Bat Ye’orin mukaan Euroopan johtavat tuhoon kantaväestön matala syntyvyys ja muslimien korkea syntyvyys, muslimien massamaahanmuutto sekä länsimaisen identiteetin ja kulttuurin häviäminen. Tämän muutoksen väitetään tapahtuvan muutamassa vuosikymmenessä. Bat Ye’orin mukaan asiasta ei voi Euroopassa käydä rakentavaa julkista keskustelua kunnolla, koska Euroopassa ei tunneta jihadin dynamiikkaa, ja koska Euroopan poliittinen eliitti pyrkii lepyttelemään jihadisteja.


title: Vastajihadismi

text: Vastajihadismia lähellä olevat tahot usein myös väittävät esimerkiksi pedofilian olevan yleistä muslimien keskuudessa. Brunilan ja Anderssonin (2012) mukaan vastajihadistien mielestä islamofobiasta puhuvat ovat muun muassa islamia rakastavia islamofiilejä ja kulttuurimarxilaisia etnopopulisteja, jotka edistävät islamilaisten maahanmuuttoa. Vastajihadistien mielestä myös siirtolaisten oikeuksia tukevat ja monikulttuurisuudesta puhuvat tahot ovat maahanmuuttoa avustavia kosmopoliitteja ja ”suvaitsevaistoa”.


title: Vastajihadismi

text: Euroopassa vastajihadismiin kuuluu lisäksi EU-kritiikki ja Yhdysvalloissa presidentti Barack Obaman hallinnon arvostelu.


title: Vastajihadismi

text: Vastajihadisti Bat Ye’orin kehittämän Eurabia-teorian mukaan Euroopan liikemies- ja poliitikkoeliitti edistää islamilaisten maahanmuuttoa tarkoituksella pyrkien orjuuttamaan Euroopan kansan. Euroopan unioni oli osa tätä suunnitelmaa. Näin Eurooppa uhkaa Bat Ye’orin mukaan muuttua väestöltään ja kulttuuriltaan islamilaiseksi maanosaksi. Käsityksen mukaan Ranska ja arabit sopivat kylmän sodan aikana Eurooppa-Arabia-akselista, joka olisi vastapaino Yhdysvalloille ja Neuvostoliitolle. Tämä näkyi Ye’orin mielestä Ranskan halussa tehdä yhteistyötä islamilaisten maiden kanssa. Yhteistyö olisi alkanut vuoden 1973 öljykriisistä, jolloin Euroopan oli pakko alkaa toimia yhdessä arabien kanssa, jotta nämä toimittaisivat maanosalle öljyä.


title: Vastajihadismi

text: Vastajihadismi koostuu elementeistä, joita jotkut tutkijat (esim. Mudde 1995 ja Nieminen 2011) ovat liittäneet niin oikeistoon kuin vasemmistoonkin. Oikeistolaisuutta siinä ovat kodin, uskonnon ja isänmaan arvon korostaminen sekä nationalismi. Vastajihadistit kannattavat itsenäisiä suvereeneja kansallisvaltioita ja pyrkivät irtautumaan Euroopan unionista. Vastajihadistit kuitenkin myös hyväksyvät juutalaiset ja puolustavat Israelin toimia.


title: Vastajihadismi

text: Vastajihadismia on kutsuttu populistiseksi oikeistoradikalismiksi. Sillä on äärioikeiston kanssa yhteistä kansallisen kulttuurin säilymisen puolustaminen ja kulttuurien sulautumisen vastustus, johon liittyy muukalaisvastaisuus. Tutkija Cas Muddenin mukaan (2010) populistinen radikaalioikeisto jakaa kuitenkin länsimaisten yhteiskuntien perinteiset arvot, ja eurobarometrien mukaan suuri joukko eurooppalaisia jakaa myös sen mielipiteet. Siksi populistista oikeistoradikalismia tulisikin hänen mukaansa nimittää vain demokraattisen liberalismin vastaiseksi eikä demokratian vastaiseksi. Muddenin mukaan populistinen oikeistoradikalismi on tutkimuksissa usein pyritty selittämään normaalin ulkopuolelle, tautiopillisen luokittelun kautta vainoharhaiseksi ja salaliittoteoriaksi. Sitä ei ole tutkittu nykyisyyteen kuuluvana ilmiönä, vaan muinaisjäännöksenä, jolla on yhteyksiä fasismiin ja natsismiin. Sen vaalimenestystä on selitetty vain vastalauseeksi yhteiskunnallisten ongelmien seurauksena eikä omana ilmiönään. Populistiseen oikeistoradikalismiin on vältetty käyttämästä valtavirran teorioita ja käsitteitä Muddenin mukaan sen vuoksi, että se tulisikin siten hyväksytyksi.


title: Vastajihadismi

text: Tutkija Jiri Niemisen (2011) mukaan ”oikeistoradikalismin kolmannessa aallossa” tärkeänä nähdään ainoastaan länsimaiseen kulttuuriin sopeutuneiden ihmisten päästäminen osaksi yhteiskuntaa. Muddenin (1995) mukaan siinä rodut ja kulttuurit ovat kyllä tasa-arvoisia keskenään, mutta ne on pidettävä kehittymässä erillään.


title: Vastajihadismi

text: Brunila ja Andersson (2012) luokittelevat vastajihadismin erääksi äärioikeiston alalajiksi.


title: Giuseppe Conti

text: Giuseppe Conti (2. toukokuuta 1871 – 24. huhtikuuta 1941) oli italialainen roomalaiskatolinen piispa. Hänet nimitettiin Chiusi e Pienzan hiippakunnan johtoon 22. maaliskuuta 1917, ja piispaksi vihkiminen seurasi 3. kesäkuuta. Pääkonsekraattorina toimi Giovanni Fossà, jota avustivat Carlo Falcini ja Alfredo del Tomba.


title: Giuseppe Conti

text: Conti kuoli 69-vuotiaana virassa. Hänen seuraajakseen tuli Carlo Baldini.


title: Alois von Aehrenthal

text: Alois Leopold Johann Baptist Lexa von Aehrenthal (27. syyskuuta 1854 Gross-Skal (nyk. Hrubá Skála), Böömi – 17. helmikuuta 1912 Wien, Itävalta) oli itävaltalainen kreivi ja diplomaatti, joka toimi Itävalta-Unkarin ulkoministerinä vuosina 1906–1912. Hänen johdollaan Itävalta-Unkari liitti lokakuussa 1908 Bosnia-Hertsegovinan itseensä, mistä oli seurauksena kansainvälisiä suhteita koetellut Bosnian kriisi.


title: Alois von Aehrenthal

text: Aehrenthal oli lähtöisin Lexa-nimisestä varakkaasta maanomistajasuvusta, joka oli aateloitu vuonna 1790. Hän aloitti diplomaattiuransa 1877 attaseana Itävalta-Unkarin Pariisin-lähetystössä ja toimi vuosina 1888–1895 lähetystöneuvoksena Pietarissa, 1895–1899 lähettiläänä Bukarestissa, 1899–1900 ulkoministeriön poliittisen osaston päällikkönä sekä 1900–1906 suurlähettiläänä Pietarissa. Aehrenthal nimitettiin lokakuussa 1906 uudeksi ulkoministeriksi kreivi Agenor Gołuchowskin seuraajana ja hän omaksui pian edeltäjäänsä selvästi aggressiivisemman ulkopolitiikan, joka suuntautui varsinkin Venäjää vastaan.


title: Alois von Aehrenthal

text: Ottomaanien valtakunnassa heinäkuussa 1908 tapahtuneen nuorturkkilaisten vallankumouksen jälkeen Aehrenthal päätti liittää vuodesta 1878 Itävalta-Unkarin miehittämän Bosnia-Hertsegovinan kokonaan kaksoismonarkiaan, ennen kuin turkkilaiset saisivat sen hallintaansa. Syyskuussa 1908 hän teki Buchlaussa Venäjän ulkoministeri Aleksandr Izvolskin kanssa sopimuksen, jonka mukaan Venäjä ei vastustaisi Bosnian liittämistä Itävalta-Unkariin, jos Itävalta-Unkari vastaavasti tukisi Turkin salmien avaamista Venäjän sota-alusten käyttöön. Venäjän yllätykseksi Itävalta-Unkari toteutti Bosnian liittämisen vain kolme viikkoa myöhemmin. Tämä herätti tuohtumusta varsinkin Serbiassa, minkä lisäksi Izvolski katsoi Aehrenthalin huijanneen häntä neuvotteluissa ja sota Venäjän kanssa näytti uhkaavan. Ilman liittolaistensa tukea jäänyt Venäjä kuitenkin perääntyi kiistassa ja tunnusti lopulta 1909 Bosnian kuulumisen Itävalta-Unkarille, minkä myötä kriisi laukesi.


title: Alois von Aehrenthal

text: Aehrenthal vastusti Itävallassa esitettyjä ideoita ehkäissodan aloittamisesta Venäjää tai Italiaa vastaan. Hän pyrki päinvastoin parantamaan Itävalta-Unkarin suhteita Italiaan ja tuki Italian valloituspyrkimyksiä Libyassa. Hänen aikanaan Itävalta-Unkarin suhteet Saksaan vastaavasti viilenivät.


title: Jaavanmaina

text: Jaavanmaina ("Acridotheres javanicus") on kottaraisten heimoon kuuluva varpuslintu. Sitä pidetään usein samana lajina töyhtömainan kanssa. Jaavanmainaa tavataan luonnonvaraisena Jaavalla ja Balilla.


title: Dear Darlin’

text: Dear Darlin’ on englantilaisen Olly Mursin kappale hänen kolmannelta studioalbumiltaan, "Right Place Right Time", joka julkaistiin vuonna 2012. Kappale julkaistiin albumin kolmantena singlenä 26. toukokuuta 2013.


title: Dear Darlin’

text: Olly Mursin mukaan hän on tehnyt kappaleen Eminemin ”Stan”-kappaleen innoittamana.


title: Töyhtömaina

text: Töyhtömaina ("Acridotheres grandis") on kottaraisten heimoon kuuluva varpuslintu. Sitä pidetään usein samana lajina jaavanmainan kanssa.


title: Töyhtömaina

text: Töyhtömainaa tavataan luonnonvaraisena laajalla alueella Kaakkois-Aasiassa. Töyhtömainan on kuvattu olevan yleinen koko levinneisyysalueellaan, ja se on luokiteltu elinvoimaiseksi.


title: NHL 14

text: NHL 14 on EA Canadan kehittämä ja EA Sportsin julkaisema jääkiekkoaiheinen urheilupeli. Peli julkaistiin PlayStation 3:lle ja Xbox 360:lle syyskuussa 2013. Pelin kannessa esiintyy kanadalainen Martin Brodeur. Brodeur voitti kansikuvaäänestyksen viimeisessä vaiheessa venäläismaalivahti Sergei Bobrovskin. Brodeurista tulee ensimmäinen maalivahti "NHL"-pelin kannessa sitten John Vanbiesbrouckin, joka esiintyi kannessa "NHL 97" -pelissä. Suomessa julkaistaan myös SM-Liiga-edition, jossa on kaikki SM-Liiga joukkueet. "NHL 14" juhlistaa myös "NHL"-pelisarjan 20:tta juhlavuotta julkaisemalla pelin mukana parannellun "NHL ’94" -pelimuodon. Peli oli toistaiseksi viimeinen, jossa Jokerit oli mukana ennen siirtymistä KHL:ään.


title: NHL 14

text: Pelissä Gary Thorne toimii viimeistä kertaa NHL-pelisarjassa selostajana.


title: NHL 14

text: Pelissä on seuraavat liigat:


title: NHL 14

text: Uusina joukkueina peliin tulee Utica Comets, Iowa Wild, Örebro HK, Leksands IF ja HC Lausanne.


title: NHL 14

text: Peli sisältää kaikkien NHL-joukkueiden areenat ja viiden NLA joukkueen hallit. Pelissä on myös Hartwall Arena ja Globen.


title: Giovanni Fossà

text: Giovanni Fossà (17. tammikuuta 1853 Gambellara – 17. joulukuuta 1936) oli italialainen roomalaiskatolinen piispa. Hänet vihittiin papiksi elokuussa 1875 ja nimitettiin Fiesolen hiippakunnan johtoon 29. huhtikuuta 1909. Piispaksi vihkiminen seurasi 27. kesäkuuta. Pääkonsekraattorina toimi Antonio Feruglio.


title: Giovanni Fossà

text: Fossà kuoli 83-vuotiaana virassa. Hänen seuraajakseen tuli Giovanni Giorgis.


title: Gusztáv Kálnoky

text: Gusztáv Zsigmund Kálnoky (; 29. joulukuuta 1832 Lettowitz (nyk. Letovice), Määri – 13. helmikuuta 1898 Prödlitz, Määri) oli unkarilainen kreivi ja valtiomies, joka toimi Itävalta-Unkarin ulkoministerinä vuosina 1881–1895.


title: Gusztáv Kálnoky

text: Kálnoky kuului vanhaan siebenbürgeniläiseen aatelissukuun, joka sai vuonna 1697 Unkarissa kreivin arvon. Hän toimi aluksi ammattisotilaana, mutta siirtyi vuonna 1854 diplomaatiuralle Itävallan ulkoministeriöön. Hän pysyi muodollisesti myös armeijan palveluksessa ja sai 1879 kenraalin arvon. Kálnoky työskenteli Itävalta-Unkarin lähetystöissä Lontoossa, Roomassa ja Kööpenhaminassa sekä toimi 1880–1881 suurlähettiläänä Pietarissa, minkä jälkeen hänet kutsuttiin kotimaahan ulkoministeriksi Heinrich Karl von Haymerlen kuoleman jälkeen. Kálnokyn ulkopolitiikka oli konservativista ja suhteellisen menestyksekästä. Hän jatkoi Itävalta-Unkarin liittoa Saksan kanssa ja tuki Saksan valtakunnankanlseri Otto von Bismarckia kolmiliiton perustamisessa vuonna 1882. Kálnoky pyrki parantamaan Itävalta-Unkarin suhteita Venäjään, mutta samanaikaisesti myös vähentämään Venäjän vaikutusvaltaa Balkanilla. Jälkimmäistä tarkoitusta palvelivat salaiset sopimukset Serbian (1881) ja Romanian (1883) kanssa sekä sekaantuminen Bulgarian asioihin. Serbian kuningas Milan I tarjoutui jopa myymään maansa Itävalta-Unkarille, mutta Kálnoky kieltäytyi tarjouksesta, jotta kaksoismonarkian ongelmat vähemmistökansallisuuksien kanssa eivät lisääntyisi.


title: Gusztáv Kálnoky

text: Vuonna 1891 Kálnoky herätti paheksuntaa varsinkin Italiassa todettuaan eräässä puheessaan, että paavin valtaan ja asemaan liittyvät kysymykset olivat vielä ratkaisematta. Hänen paavin valtaa tukeneet näkemyksensä saivat osakseen vastustusta Unkarissa, mikä osaltaan johti hänen eroonsa ulkoministerin tehtävistä vuonna 1895.


title: Simone Scatizzi

text: Simone Scatizzi (26. toukokuuta 1931 Prato – 27. elokuuta 2010) oli italialainen roomalaiskatolinen piispa. Hänet vihittiin papiksi 29. kesäkuuta 1954 ja nimitettiin Fiesolen hiippakunnan johtoon 1. elokuuta 1977. Piispaksi vihkiminen seurasi 8. syyskuuta. Pääkonsekraattorina toimi Pietro Fiordelli, jota avustivat Antonio Bagnoli ja Antonio Innocenti.


title: Simone Scatizzi

text: Scatizzi sai 27. toukokuuta 1981 nimityksen Pistoian piispaksi, jona hän toimi, kunnes jäi eläkkeelle 4. marraskuuta 2006.


title: Nostromo

text: Nostromo viittaa seuraaviin


title: Pietro Fiordelli

text: Pietro Fiordelli (9. tammikuuta 1916 Città di Castello – 23. joulukuuta 2004) italialainen roomalaiskatolinen piispa. Hänet vihittiin papiksi Città di Castellon hiippakuntaan 6. marraskuuta 1938 ja nimitettiin Praton hiippakunnan johtoon 7. heinäkuuta 1954. Piispaksi vihkiminen seurasi 3. lokakuuta. Pääkonsekraattorina toimi Filippo Maria Cipriani, jota avustivat Beniamino Ubaldi ja Mario Longo Dorni. Fiordelli asetettiin virkaansa 17. lokakuuta.


title: Pietro Fiordelli

text: Fiordelli osallistui Vatikaanin toiseen kirkolliskokoukseen. Hän jäi eläkkeelle 7. joulukuuta 1991.


title: Franco Agostinelli

text: Franco Agostinelli (s. 1. tammikuuta 1944 Arezzo) on italialainen roomalaiskatolinen piispa. Hänet vihittiin papiksi Arezzon hiippakuntaan 9. kesäkuuta 1968 ja nimitettiin Grosseton hiippakunnan johtoon 17. marraskuuta 2001. Piispaksi vihkiminen seurasi 6. tammikuuta 2002. Pääkonsekraattorina toimi paavi Johannes Paavali II, jota avustivat Leonardo Sandri ja Robert Sarah.


title: Franco Agostinelli

text: Agostinelli sai 29. syyskuuta 2012 nimityksen Praton piispaksi.


title: Mario Meini

text: Mario Meini (s. 17. marraskuuta 1946 Legoli) on italialainen roomalaiskatolinen piispa. Hänet vihittiin papiksi Volterran hiippakuntaan 27. kesäkuuta 1971 ja nimitettiin Pitigliano-Sovana-Orbetellon hiippakunnan johtoon 13. heinäkuuta 1996. Piispaksi vihkiminen seurasi 7. syyskuuta. Pääkonsekraattorina toimi Vasco Giuseppe Bertelli, jota avustivat Antonio Bagnoli ja Ovidio Lari.


title: Mario Meini

text: Meini sai 13. helmikuuta 2010 nimityksen Fiesolen piispaksi.


title: Guglielmo Borghetti

text: Guglielmo Borghetti (s. 25. maaliskuuta 1954 Avenza) on italialainen roomalaiskatolinen piispa. Hänet vihittiin papiksi Apuanian hiippakuntaan 17. lokakuuta 1982 ja nimitettiin Pitigliano-Sovana-Orbetellon hiippakunnan johtoon 25. kesäkuuta 2010. Piispaksi vihkiminen seurasi 15. syyskuuta. Pääkonsekraattorina toimi Mario Meini, jota avustivat Giovanni Santucci ja Eugenio Binini. Borghetti asetettiin virkaansa 26. syyskuuta.


title: Celebesinviidakkomaina

text: Celebesinviidakkomaina ("Acridotheres cinereus") on kottaraisten heimoon kuuluva varpuslintu.


title: Celebesinviidakkomaina

text: Celebesinviidakkomainaa tavataan luonnonvaraisena Indonesiassa. Lisäksi sitä on istutettu Itä-Timoriin. Celebesinviidakkomainan on kuvattu olevan paikallisesti yleinen, ja se on luokiteltu elinvoimaiseksi.


title: Tammikukkajäärä

text: Tammikukkajäärä ("Strangalia attenuata") on sarvijääriin kuuluva kovakuoriaislaji. Se on luokiteltu Suomen lajien uhanalaisuusarvioinnissa vuodelta 2010 äärimmäisen uhanalaiseksi (CR) ja on 1. heinäkuuta 2013 alkaen rauhoitettu luonnonsuojeluasetuksella


title: Tammikukkajäärä

text: Tammikukkajäärä on 12–16 mm pituinen, hoikka kovakuoriainen. Pää, keskiruumis ja peitinsiivet ovat mustat, mutta peitinsiipien poikki kulkee neljä leveää, oranssia poikkiraitaa, jotka katkeavat keskeltä. Peitinsiivet kapenevat huomattavasti takaruumiin kärkeä kohti. Keskiruumiin selkäkipi on pitkä ja muistuttaa muodoltaan kirkonkelloa. Raajat ovat pääosin oranssit, mutta takimmaisen raajaparin polvet ja raajan kärkiosat ovat mustat. Tuntosarvet ovat punaruskeat tai enimmäkseen mustat.


title: Tammikukkajäärä

text: Huomattavan samannäköinen laji on yleinen nelivyöjäärä ("Leptura quadrifasciata").


title: Tammikukkajäärä

text: Lajia tavataan Euroopasta Kaukasukselle, Pohjois-Iraniin ja idässä Siperian poikki Japaniin saakka. Suomesta lajilta tunnetaan vain pari esiintymispaikkaa Ahvenanmaalla sekä Varsinais-Suomessa. Turun Ruissalosta ja Raisiosta viimeisimmät havainnot ovat 1950-luvun alusta, mutta Paraisilta laji löytyi uudestaan vuonna 1987.


title: Tammikukkajäärä

text: Tammikukkajäärä elää lehtimetsissä, tammien läheisyydessä. Aikuiset kuoriaiset viihtyvät erilaisten kasvien kukinnoissa, kun toukat elävät lahoavassa puussa. Tanskassa, Ruotsissa ja ilmeisesti myös Suomessa toukat elävät tammella, mutta etelämpänä Euroopassa muillakin lehtipuilla ja Ruotsissa myös haavalla. Esiintymispaikaltaan laji vaatii valoisia kukkaniittyjä, joiden ympäristössä on lahonneita tammen kantoja tai maahan kaatunaita runkoja. Se on esiintymiseltään erittäin paikoittainen.


title: Tammikukkajäärä

text: Aikuisia kuoriaisia tavataan kesäkuulta elokuulle ja ne suosivat oleskelupaikkoinaan valkoisia kukkia. Toukkien kehitys kestää ainakin kaksi vuotta ja täysikasvuiset toukat koteloituvat kesäkuussa. Toukat kaivertavat puuhun noin 3 mm leveitä käytäviä, jotka täyttyvät toukan tuottamasta puupurusta. Ulostuloaukot ovat pyöreitä ja läpimitaltaan noin 3–4 mm. Yksi puu voi tuottaa monia kuoriaissukupolvia.


title: Tammikukkajäärä

text: Suomessa laji on luokiteltu äärimmäisen uhanalaiseksi, Ruotsissa se on vaarantunut


title: Vasili Sleptsov

text: Vasili Sleptsov (1836–1878) oli venäläinen kirjailija ja yhteiskunnallinen uudistaja. Hän opiskeli ensin lääketiedettä ja pyrki sen jälkeen näyttelijäksi, mutta palasi pian Moskovaan, jossa oli nelisen vuotta vuodesta 1857 valtion palveluksessa. 1860-luvun alussa hän perusti Pietariin naisten kommuunin ja perusti naiskääntäjien yhteisön. Hän kirjoitti eri lehtiin kertomuksia, ja niitä kehui muun muassa Leo Tolstoi.


title: Vasili Sleptsov

text: Vuonna 1866 hänet pidätettiin poliittisen toimintansa vuoksi ja siksi että hän oli yhteydessä Dmitri Karakozoviin, joka oli yrittänyt murhata keisari Aleksanteri II:n. Vapauduttuaan hän perusti naisten asemaan keskittyneen lehden Zenskii mir (Naisten maailma).


title: Vasili Sleptsov

text: Hän kirjoitti kymmenen kertomusta vaellettuaan tutkimassa kansanelämää, ja näitä kertomuksia pidetään parhaina narodnikkien piirissä syntyneistä.


title: Jalavajäärä

text: Jalavajäärä ("Rhamnusium bicolor") on sarvijäärien heimoon kuuluva punamusta kovakuoriainen. Suomen lajien uhanalaisuusarvioinnissa 2010 se on luokiteltu äärimmäisen uhanalaiseksi (CR) ja 1. heinäkuuta 2013 alkaen on myös rauhoitettu luonnonsuojeluasetuksella


title: Jalavajäärä

text: Jalavajäärä on rotevatekoinen ja kookas kovakuoriainen, jonka pituus on 17–25 mm. Laji on sukupuolidimorfinen eli koiras ja naaras eroavat ulkonäöltään toisistaan. Koiras on kokonaan oranssinpunaruskea. Naaraan vartalo on räikeän oranssinpunainen lukuun ottamatta kärkeä kohti mustuvia tuntosarvia ja raajoja. Naaraan päässä ja keskiruumiissa saattaa olla mustia täpliä ja peitinsiivet ovat sinimustat. Molemmilla sukupuolilla etuselän sivuilla on terävä kärki.


title: Jalavajäärä

text: Jalavajäärää tavataan Keski- ja Itä-Euroopassa. Lajin ainoa esiintymispaikka Pohjoismaissa on Suomessa, Hattulan Tyrvännössä. Lajia tavataan myös Virossa.


title: Jalavajäärä

text: Jalavajäärä elää vanhoissa mutta yhä elävissä lehtipuissa, joissa on halkeamia ja lahoavaa puuainesta. Euroopassa elinpaikaksi käyvät monet lehtipuulajit, erityisesti poppelit ja hevoskastanja, mutta Suomessa sitä tavataan ainoastaan kynäjalavalla ("Ulmus laevis"). Toukat elävät hyvin karkean purun täytämissä käytävissä lahopuuaineksessa, joka rajoittuu terveeseen puuainekseen, ja toukkavaihe kestää kahdesta kolmeen vuotta. Toukat koteloituvat puun sisään puunsirkuista rakennettuun seppelemäiseen kotelokehtoon huhti-toukokuussa. Aikuisia kuoriaisia voi tavata etelämpänä Euroopassa toukokuulta syyskuulle, Suomessa keskikesällä. Aikuiset kuoriaiset ovat aktiivisia hämärässä ja öisin, jolloin ne liikkuvat puiden rungoilla. Aikuisia kuoriaisia on kuitenkin vaikea löytää ja varmimmin lajin läsnäolon voi todeta toukan syömäjälkien perusteella. Yksittäisen aikuisen yksilön elinaika on lyhyt, vain parin viikon luokkaa.


title: Jalavajäärä

text: Suomessa jalavajäärä esiintyy luultavasti viimeisimmän lämpökauden jälkeen jääneenä reliktinä. Lajin ainoa tunnettu esiintymispaikka on muutaman kynäjalavan muodostama puuryhmä Hattulassa..


title: Renauld Marie François de Dinechin

text: Renauld Marie François de Dinechin (s. 25. maaliskuuta 1958 Lille) on ranskalainen roomalaiskatolinen piispa. Hänet vihki papiksi Pariisin arkkihiippakuntaan Jean-Marie Lustiger 25. kesäkuuta 1988. Hänet nimitettiin Pariisin vihkipiispaksi sekä Macriana Minorin titulaaripiispaksi 21. toukokuuta 2008, ja piispaksi vihkiminen seurasi 5. syyskuuta. Pääkonsekraattorina toimi André Armand Vingt-Trois, jota avustivat Eric Marie Pierre Henri Aumonier, Olivier Jean-Marie Michel de Berranger, Pierre d'Ornellas ja Jean-Yves Riocreux.


title: Raimo Reinikainen

text: Raimo Reinikainen (s. 1939) on suomalainen taidemaalari, taidegraafikko ja kriitikko.


title: Raimo Reinikainen

text: Reinikaisen aiheena on usein suomalainen luonto, mutta hän ei kuitenkaan maalaa tavanomaisia maisemamaalauksia, vaan hän kuvaa luonnon antamia vaikutelmia. Hän on vastustanut taiteen akateemisuutta ja taiteesta vieraantumista. Hän on hyödyntänyt populaarikulttuurin estetiikkaa, kaupunkikulttuurissa ilmenevää taidetta, mutta on jättänyt ne sittemmin taakseen.


title: Raimo Reinikainen

text: Neljä Raimo Reinikaisen maalausta hänen uransa alusta vuodelta 1966 oli esillä Lontoon Tate Modernin näyttelyssä "World Goes Pop" vuonna 2015.


title: Luiz Vicente Bernetti

text: Luiz Vicente Bernetti (24. maaliskuuta 1934 Ponzano di Fermo, Italia – 11. elokuuta 2017 Rio de Janeiro, Brasilia) oli Brasiliassa toiminut italialainen roomalaiskatolinen piispa. Hän liittyi Agostiniani Scalzin jäseneksi 25. maaliskuuta 1955 ja sai pappisvihkimyksensä 1. kesäkuuta 1958. Hänet nimitettiin Palmas-Francisco Beltrãon hiippakunnan vihkipiispaksi sekä Rufinianan titulaaripiispaksi 12. kesäkuuta 1996, ja piispaksi vihkiminen seurasi 25. elokuuta. Pääkonsekraattorina toimi Agostinho José Sartori, jota avustivat Lúcio Ignácio Baumgaertner ja Clemente José Carlos Isnard.


title: Luiz Vicente Bernetti

text: Bernetti sai 2. helmikuuta 2005 nimityksen Apucaranan piispaksi, jona hän toimi, kunnes jäi eläkkeelle 8. heinäkuuta 2009.


title: Dirceu Vegini

text: Dirceu Vegini (s. 14. huhtikuuta 1952 Massaranduba) on brasilialainen roomalaiskatolinen piispa. Hänet vihki papiksi Apucaranan hiippakuntaan Domingos Gabriel Wisniewski 21. tammikuuta 1984. Hänet nimitettiin Curitiban arkkihiippakunnan vihkipiispaksi sekä Putia in Byzacenan titulaaripiispaksi 15. maaliskuuta 2006, ja piispaksi vihkiminen seurasi 2. kesäkuuta. Pääkonsekraattorina toimi Wisniewski, jota avustivat Luiz Vicente Bernetti ja Moacyr José Vitti.


title: Dirceu Vegini

text: Vegini sai 20. lokakuuta 2010 nimityksen Foz do Iguaçun piispaksi.


title: Pessi Rautio

text: Pessi Rautio on suomalainen taidekriitikko ja vuodesta 2009 Taide-lehden määräaikainen päätoimittaja. Hän on samalla myös lehden julkaisuyhtiön toimitusjohtaja. Hän on koulutukseltaan filosofian maisteri ja on toiminut vapaana kriitikkona muun muassa Helsingin Sanomissa ja vuodesta 2003 alkaen Helsingin kaupungin taidemuseon näyttelyamanuenssina. Hän on myös kirjoittanut useita taidekirjoja.


title: Elio Rama

text: Elio Rama (s. 28. lokakuuta 1953 Tucunduva) on brasilialainen roomalaiskatolinen piispa. Hän liittyi Consolata-lähetyssaarnaajiin 21. lokakuuta 1982 ja vihittiin papiksi 10. marraskuuta 1984. Hänet nimitettiin 17. lokakuuta 2012 Pinheiron hiippakunnan johtoon, ja piispaksi vihkiminen seurasi 30. joulukuuta. Pääkonsekraattorina toimi Odilo Pedro Scherer, jota avustivat Dirceu Vegini ja Ricardo Pedro Paglia.


title: Ricardo Pedro Paglia

text: Ricardo Pedro Paglia (s. 31. maaliskuuta 1937 Ponte Serrada) on brasilialainen roomalaiskatolinen piispa. Hänet vihittiin Jeesuksen Pyhän Sydämen lähetyssaarnaajien papiksi 29. kesäkuuta 1963 ja nimitettiin Pinheiron prelaatiksi 3. heinäkuuta 1979. Piispaksi vihkiminen seurasi 7. syyskuuta. Pääkonsekraattorina toimi Paulo Evaristo Arns, jota avustivat Alfonso Maria Ungarelli ja Pedro Paulo Koop.


title: Ricardo Pedro Paglia

text: Paglia sai 16. lokakuuta 1979 nimityksen Pinheiron piispaksi, jona hän toimi, kunnes jäi eläkkeelle 17. lokakuuta 2012.


title: Celso Antônio Marchiori

text: Celso Antônio Marchiori (s. 14. elokuuta 1958 Campo Largo) on brasilialainen roomalaiskatolinen piispa. Hänet vihittiin papiksi 6. maaliskuuta 1988 ja nimitettiin Apucaranan hiippakunnan johtoon 8. heinäkuuta 2009. Piispaksi vihkiminen seurasi 28. elokuuta. Pääkonsekraattorina toimi Moacyr José Vitti, jota avustivat Pedro Antônio Marchetti Fedalto ja Luiz Vicente Bernetti. Marchiori asetettiin virkaansa 2. lokakuuta.


title: Julio Parrilla Díaz

text: Julio Parrilla Díaz (s. 25. maaliskuuta 1946 Ourense) on Ecuadorissa toimiva espanjalainen roomalaiskatolinen piispa. Hänet vihittiin salesiaanien papiksi 30. maaliskuuta 1975 ja inkardinoitiin Salamancan hiippakuntaan vuonna 1981. Parrilla Díaz sai 18. huhtikuuta 2008 nimityksen Lojan hiippakunnan johtoon, ja piispaksi vihkiminen seurasi 5. kesäkuuta. Pääkonsekraattorina toimi Giacomo Guido Ottonello, jota avustivat Antonio Arregui Yarza ja Raúl Eduardo Vela Chiriboga.


title: Julio Parrilla Díaz

text: Parrilla Díaz sai 12. tammikuuta 2013 nimityksen Riobamban piispaksi, jonka virkaan hänet asetettiin 2. maaliskuuta.


title: Victor Alejandro Corral Mantilla

text: Victor Alejandro Corral Mantilla (s. 17. helmikuuta 1936 Guayaquil) on ecuadorilainen roomalaiskatolinen piispa. Hänet vihittiin papiksi 15. heinäkuuta 1960 ja nimitettiin Riobamban vihkipiispaksi sekä Gummi in Proconsularin titulaaripiispaksi 14. tammikuuta 1982. Piispaksi vihkiminen seurasi 14. helmikuuta. Pääkonsekraattorina toimi José Mario Ruiz Navas, jota avustivat Leonidas Eduardo Proaño Villalba ja Antonio José González Zumárraga.


title: Victor Alejandro Corral Mantilla

text: Corral Mantilla sai 4. syyskuuta 1987 nimityksen Riobamban piispaksi, jona hän toimi, kunnes jäi eläkkeelle 28. helmikuuta 2011.


title: Maija Tanninen-Mattila

text: Tarja Maija Tanninen-Mattila (s. 29. tammikuuta 1958 Helsinki) on Helsingin taidemuseon johtaja lokakuusta 2013. Aiemmin hän toimi Ateneumin taidemuseon johtajana vuodesta 2006.


title: Maija Tanninen-Mattila

text: Tanninen-Mattila valmistui ylioppilaaksi vuonna 1978 ja filosofian kandidaatiksi Helsingin yliopistosta 1989. Hän opiskeli ensin pääaineenaan englantilaista filologiaa sivuaineinaan yleinen kirjallisuustiede ja kotimainen kirjallisuustiede, mutta vaihtoi myöhemmin pääaineekseen taidehistorian. Tanninen-Mattila teki pro gradu -tutkielmansa 1970-luvun suomalaisesta ekologisaiheisesta taiteesta. Lukuvuoden 1993–1994 hän opiskeli George Washingtonin yliopistossa.


title: Maija Tanninen-Mattila

text: Vuosina 1991–1995 Tanninen-Mattila työskenteli Helsingin kaupungin taidemuseon amanuenssina ja 1995–2001 intendenttinä. Hän johti Helsingin Taidehallia vuosina 2001–2006.


title: Maija Tanninen-Mattila

text: Tanninen-Mattilan isä on toimittaja Aarne Tanninen ja äiti lastenkirjailija Oili Tanninen. Hänen puolisonsa on lääketieteen tohtori Antti S. Mattila. Heillä on kaksi aikuista poikaa.


title: Helsinki Mets

text: Helsinki Mets on baseballin SM-sarjassa pelaava joukkue, joka perustettiin vuonna 2010. Mika Sarjanen ja Tony Jones aloittivat joukkueen kehittääkseen nuorisobaseballia Helsingin seudulla.


title: Helsinki Mets

text: Metsilla on myös kakkosjoukkue Helsinki City, joka osallistui Suomi-sarjaan kaudella 2014.


title: Helsinki Mets

text: Mets voitti Suomen mestaruuden Espoo Exposia vastaan pelatussa finaalissa 2018.


title: Matej Hradecký

text: Matej Hradecký (s. 17. huhtikuuta 1995, Turku) on suomalainen jalkapalloilija, pelipaikaltaan keskikenttäpelaaja. Hän pelaa Veikkausliigan Seinäjoen Jalkapallokerhossa.


title: Matej Hradecký

text: Hradecký on Turun Palloseuran kasvatti. Hän debytoi Veikkausliigassa 13. syyskuuta 2012 ottelussa Kuopion Palloseuraa vastaan. Kaudella 2015 hän toimi joukkueen kapteenina.


title: Matej Hradecký

text: Hradecký pelasi 20 ottelua Suomen poikamaajoukkueissa ja yhdeksän ottelua alle 21-vuotiaiden maajoukkueessa. A-maajoukkueessa hän debytoi 13. tammikuuta 2016 harjoitusottelussa Islantia vastaan.


title: Matej Hradecký

text: Myös Hradeckýn veljet Lukas ja Tomas ovat jalkapalloilijoita.


title: João Carlos Seneme

text: João Carlos Seneme CSS (s. 11. joulukuuta 1958 Gertrudes) on brasilialainen roomalaiskatolinen piispa. Hänet vihittiin papiksi 15. joulukuuta 1985 ja nimitettiin Curitiban arkkihiippakunnan vihkipiispaksi sekä Albulaen titulaaripiispaksi 17. lokakuuta 2007. Piispaksi vihkiminen seurasi 16. joulukuuta. Pääkonsekrattorina toimi Moacyr José Vitti, jota avustivat Dirceu Vegini ja Antônio Alberto Guimarães Rezende.


title: Domingos Gabriel Wisniewski

text: Domingos Gabriel Wisniewski (2. maaliskuuta 1928 Guarani das Missões – 21. heinäkuuta 2010) oli brasilialainen roomalaiskatolinen piispa. Hänet vihittiin lasaristien papiksi 29. kesäkuuta 1955 ja nimitettiin Curitiban arkkihiippakunnan vihkipiispaksi sekä Telan titulaaripiispaksi 27. kesäkuuta 1975. Piispaksi vihkiminen seurasi 28. elokuuta. Pääkonsekraattorina toimi Carmine Rocco, jota avustivat Pedro Antônio Marchetti Fedalto ja Alfredo Vicente Scherer.


title: Domingos Gabriel Wisniewski

text: Wisniewski sai 19. huhtikuuta 1979 nimityksen Cornélio Procópion ja 17. toukokuuta 1983 Apucaranan piispaksi. Hän jäi eläkkeelle 2. helmikuuta 2005.


title: Moacyr José Vitti

text: Moacyr José Vitti CSS (30. marraskuuta 1940 Piracicaba – 26. kesäkuuta 2014) oli brasilialainen roomalaiskatolinen arkkipiispa. Hänet vihittiin papiksi 16. joulukuuta 1967 ja nimitettiin Curitiban arkkihiippakunnan vihkipiispaksi sekä Sitan titulaaripiispaksi 12. marraskuuta 1987. Piispaksi vihkiminen seurasi 3. tammikuuta 1988. Pääkonsekraattorina toimi Pedro Antônio Marchetti Fedalto, jota avustivat Lucas Moreira Neves ja Hélio Paschoal.


title: Moacyr José Vitti

text: Vitti sai 15. toukokuuta 2002 nimityksen Piracicaban piispaksi ja 19. toukokuuta 2004 Curitiban arkkipiispaksi.


title: Demba Camara

text: Demba Camara (s. 11. elokuuta 1995) on guinealainen jalkapalloilija. Hän on pelipaikaltaan hyökkääjä.


title: Demba Camara

text: Camara tuli Suomeen pakolaisena Guineasta ja pelasi aluksi Esbo BK:ssa. Hän muutti Espoosta Turkuun ja nousi lyhyessä ajassa FC Interin B-junioreiden kakkosjoukkueesta edustusjoukkueeseen. Camara debytoi Veikkausliigassa ottelussa Helsingin Jalkapalloklubia vastaan 13. kesäkuuta 2013, tullen vaihdosta kentälle 71. minuutilla Solomon Duahin tilalle.


title: Daniel Tavares Baeta Neves

text: Daniel Tavares Baeta Neves (11. maaliskuuta 1911 Conselheiro Lafaiete – 8. heinäkuuta 1980) oli brasilialainen roomalaiskatolinen piispa. Hänet vihittiin papiksi Marianan arkkihiippakuntaan 30. marraskuuta 1935 ja nimitettiin sen vihkipiispaksi sekä Parnassuksen titulaaripiispaksi 29. maaliskuuta 1947. Piispaksi vihkiminen seurasi 29. kesäkuuta. Pääkonsekraattorina toimi Helvêcio Gomes de Oliveira, jota avustivat Rodolfo das Mercés de Oliveira Pena ja João Batista Cavati.


title: Daniel Tavares Baeta Neves

text: Tavares Baeta Neves sai 16. toukokuuta 1958 nimityksen Januárian piispaksi, jona hän toimi, kunnes erosi 1. kesäkuuta 1962. Eroamispäivänään hän sai nimityksen Alexandria Minorin titulaaripiispaksi ja 4. kesäkuuta 1964 Sete Lagoasin piispaksi. Hän osallistui Vatikaanin toiseen kirkolliskokoukseen. Hän kuoli 69-vuotiaana virassa.


title: Toni Viljanen

text: Toni Viljanen (s. 23. toukokuuta 1995) on suomalainen jalkapalloilija, joka edustaa Kolmosessa pelaavaa Jyrkkälän Tykkejä. Hän on pelipaikaltaan keskikenttäpelaaja.


title: Toni Viljanen

text: Viljanen on Interin oma kasvatti. Hän debytoi Veikkausliigassa kauden 2012 päätöskierroksella FC Honkaa vastaan.